Garbi, baina kezka eragin du bi gobernuetan | Politika | Berria\n'Pegasus auzia'. Hegoaldeko gobernuak\nMaria Txibite Nafarroako Gobernuko lehendakariaren sakelakoa aztertua izan da, baina ez dute ezer atzeman. JAGOBA MANTEROLA / FOKU Tamaina handiagoan ikusi\nJoxerra Senar - Edurne Begiristain -\nPegasus zelatari isila da, baina bederen arrastoa uzten du. Espioitza kasuek ezinegona eragin dute Hego Euskal Herriko bi gobernuetan. Gai delikatua bada ere, Eusko Jaurlaritzak eta Nafarroako Gobernuak aurreratu dute ez dela atzeman aztertutako goi kargudunen telefonoetan Pegasus edo beste espioitza sistema baten aztarnarik. Informazio horren arabera, beraz, garbi daude sakelakoak.\n«Lasaitasunez hartu dugu albistea, Nafarroako Gobernuko sakelako, ordenagailu eta gailu guztien segurtasunaren gaineko konfiantza baitugu». Guzman Garmendia Telekomunikazio arloko zuzendari nagusia da, eta haren ardurapean dago zibereraso ororen aurkako zaintza lana egitea. Foruzaingoa ere arduratzen da beste zibereraso batzuk direnean, baina bien arteko «funtzioak oso ondo bereizita» daude: «Gu gara gobernuko ordenagailu, sakelako eta datuak prozesatzeko zentro ororen hauskortasunaren azken arduradunak. Ez dago erantzukizun partekaturik», zehaztu du Garmendiak.\nPegasusen kasua, baina, berezia da. «Oso ondo garatutako sistema bat da, ia atzemanezina». Horregatik, gobernuaren gailuen gaineko konfiantza izanagatik, «kezkaz» ere hartu zuten albistea. «Lanean jarri ginen sisteman ahultasunen bat izan ote zen jakiteko». Haren esanetan, «lehen unetik»CNIren menpeko Espainiako Kriptologia Zentroaren zerbitzua erabili dute. «Irizpide batzuk eman zizkiguten, eta guk aplikatu egin ditugu, aurretik genituen bitartekoekin batera». Kriptologia Zentroak gailuen azterketa egiteko aukera eman du, eta Nafarroako Gobernuak hala nahi zuten goi kargudunei gailuen azterketa egitea eskaini die. Garmendiaren arabera «batzuek» oniritzia eman dute. «Oraingoz, ez da esku hartzerik detektatu».\nGarmendiaren arabera, Kriptologia Zentroak «asko lagundu» die, baina zaintza prozesu hori bera Nafarroako Gobernuak bere baliabideekin egin dezake. «Eskura jarri dizkiguten bitartekoak ezagutzen genituen. Guk ere egin genezakeen, baina denbora gehiago beharko genuke». Garmendiak ohartarazi du metodo horrek Pegasusek arrastorik utzi ote duen jakiteko baizik ez duela balio: «Pegasus sartu ote den baizik ezin duzu jakin. Ezin duzu babestu, edo haren aurka egin. Prebentzio neurri bakarra oso-oso sinpleak diren sakelakoak erabiltzean datza».\nPegasusen espioitza larria bada ere, zibersegurtasunaren garrantzia nabarmendu du Guzman Garmendiak. Zibersegurtasunaren buruzagitzak «etengabe» zaintzen ditu gobernuaren ardurapeko gailu guztiak. Zaintza informatika enpresa batekin elkarlanean egiten da: bost urterako izan ohi da kontratua.\nGuzman Garmendiaren arabera, erasoen aurrean sakelakoak bereziki «ahulak» dira. «Gailu korporatiboak direnez, behin barruan sartuz gero, sare korporatiboan sartzeko arriskua dago. Sakelakoekin bide gehiagotatik sar daitezke. Adibidez, Whatsappeko mezu baten bidez».\nUrtean jasotako zibereraso kasu gehienak arinak badira ere, irizpide jakin batzuk betetzen diren kasu larriagoetan, gobernuak Espainiako Kriptologia Zentrora jotzen du. Berriki, hori gertatu da Nafarroako udal zerbitzarien aurkako zibereraso batekin: «Lituaniatik etorri dela jakin dugu. Kasu horietan erasoa nondik egiten den aztertu ohi dugu, halakorik gerta dadin eragozteko». Guzmanek garrantzitsutzat jo du goi kargudun zein langile publiko orok zibersegurtasunari buruzko formakuntza jasotzea: «Informazioa guztiei banatu ohi diegu, erasoa edozein tokitatik hel daitekeelako». Halaber, garrantzitsutzat jo du arlo horretan inbertsioa handitzea: «Gehiago inbertitzea eskatzen du. Guztiok gaude arriskuan, eta garrantzitsua da erakunde publikoak horri buruz jabetzea».\nEusko Jaurlaritzak Ejie informatika elkartearen zerbitzuak erabiltzen ditu gobernuko kideen sakelakoen segurtasuna bermatzeko. 1980ko hamarkadaz geroztik ari da elkarte horrekin lanean: Eusko Jaurlaritzaren organo kudeatzaile teknologikoa da, zerbitzu publikoen digitalizazioaz arduratzen da, eta haren helburu behinena da euskarri informatikoen eta komunikazioaren teknologien «kalitatea eta segurtasuna» bermatzea. Jaurlaritzako iturriek BERRIAri adierazi diotenez, bertako teknikariek «aldiro» egiten dituzte gobernuko kideen sakelakoen kontrolak. «Teknologia aurreratuena erabiltzen dute horretarako», erantsi dute iturriek.\nZelatatzeen berri izan bezain pronto, Jaurlaritzak sailburuen sakelako telefonoen baheketa bat egin zuen bere «baliabide propioekin», eta lehen azterketa batean ez zuen atzeman espioitza zantzurik. Nolanahi ere, gobernuak aitortu du «babes neurri onenak» eta «segurtasun sistema berritzaileenak» erabilita ere oso nekeza dela espioitza programa asko atzematea.\nBingen Zupiria bozeramaileak hil hasieran jakinarazi zuen ez dela hartu gobernuko kideen sakelako telefonoak babesteko edo berrikusteko «aparteko neurririk», eta, oraingoz, ohiko prozedurei eutsiko dietela, baina kontrolak eta segurtasuna «indartuta». Gobernuko iturriek zera erantsi diote kazeta honi: «Jaurlaritzak komunikazio sistemen eta teknologien, sareen eta zerbitzari informatikoen ohiko jarraipena egiten du, baita etengabeko kontrolak ere». Helburua da gobernuan lan egiten duten pertsonen eta kargudun ororen komunikazioen «segurtasuna eta konfidentzialtasuna» bermatzea.\nKonfidentzialtasun hori argudiatuta, Jaurlaritzak ez du segurtasun protokoloei buruzko xehetasun gehiagorik eman nahi izan. «Segurtasun eta zibersegurtasun kontuak diskrezioz eta zuhurtziaz erabili behar dira», adierazi dute iturriek. «Ez da komeni inolako zantzurik ematea».\nJoxerra Senar - Edurne Begiristain


EAJ-PNV Gipuzkoako Batzar Nagusiak: EAJ-PNV-K AURREKONTU-SAILA EGINGO DU KARLOS I BIDEA KENTZEKO.\nEAJ-PNV-K AURREKONTU-SAILA EGINGO DU KARLOS I BIDEA KENTZEKO.\nBatzarkide-talde jeltzalearen bozeramaile Markel Olanok honakoa aditzera eman du: “Nahiz eta EAJ-PNVrentzat Karlos I bidea kentzea lehentasuna den, berriro ere Bilduk ez du borondaterik izan gaia konpontzeko”.\nEAJ-PNVren batzarkide-taldearen bozeramaile Markel Olanok bilera egin du gaur arratsaldean Donostiako Amara auzoko Karlos I-ko auzolagunekin. Bertan, Olanok auzolagunei esan die, EAJ-PNVk aurrekontu-saila egingo duela Karlos I bidea kentzeko aurrerapausoak egiteko.\nBehin bilera amaituta, batzarkide-talde jeltzalearen bozeramaileak salatu du, berriro ere, Bilduk erakutsi duela ez duela borondaterik Karlos I bidea kentzeko, nahiz eta Amarako auzotarren aldarrikapen historikoa den – gogoan izan, Karlos I bideak bitan zatitzen duela Amara auzoa –.\nHorren harira, Markel Olanok honakoa esan du: “Bilduk duela hiru urte eta erdi, gutxi gorabehera, hartu zuen Foru Aldundiaren zein Donostiako Udalaren agintea eta ez du ekimen bat ere egin bidea kentzeko edo bidea kentzeko behar diren proiektuak egiteko. Hori dela eta, gure ustez, bada unea gaia konpontzeko eta, baldin eta Bilduk erabaki badu gaia kontuan ez hartzea, EAJ-PNVk gaiari helduko dio eta aurrekontu-saila egingo du Karlos I bidea kentzeko aurrerapausoak egiteko”.\nMartuteneko biribilgunea konpontzea ezinbestekoa da Karlos I bidea kendu ahal izateko. Lehengo legealdian Urumeako Autobidea eta Martuteneko biribilgunea Ospitalak eta Donostiako saihesbidea lotzeko bidea egin ziren. Horren ondorioz, Donostiako sarrerak eta irteerak guztiz aldatu dira eta, egun, Martuteneko biribilguneak hartzen du trafiko gehiena eta, ondorioz, beteta dago. Hortaz, EAJ-PNVk zuzenketa egingo dio aurrekontuari, Martuteneko biribilgunea konpontzeko aurrekontu-saila sartzeko. Gainera, jeltzaleek Foru Aldundiari eskatu diote, izapideak azkartzeko obrek 2015ean has daitezen.\nIldo beretik, Markel Olanok segidakoa gogorarazi du: “Nahiz eta Bilduk ez duen lehenesten Karlos I bidea kentzea, oposizioak legealdi osoko aurrekontuen gaineko eztabaidetan ekimenak egin ditu, baita ekainean izandako eztabaidan ere, hain zuzen ere, Enplegua eta ongizatea indartzeko Foru Arauaren eztabaidan, non eta 2013ko aurrekontuaren soberakinaren 15 milioi euro inbertitzeko proposamenak egiten ziren”.\nHortaz, Olanok gogorarazi du, Foru Aldundiak foru arau hori aurrera atera zuela, behin Karlos I bidea kentzeari buruzko zuzenketa onartuta. Zuzenketa horretan Foru Aldundiari honakoa eskatzen zitzaion: Martuteneko biribilgunea konpontzeko eta Marrutxipi eta Urumeako saihesbidearen arteko lotura egiteko proiektuak idazteko. Baina aitzitik, Foru Aldundiak baztertu du 2015eko aurrekontuan obra egiteko aurrekontu-saila egitea eta arrazoia da, proiektuaren izapideek urte osoa iraungo dutela.\nAzkenik, hona hemen Olanoren hitzak: “Foru Aldundiaren aurrekontuan jaso behar da Karlos I bidea kentzeko apustua. Baina, Bilduk ez du ekimenik egin nahi izan legealdi osoko aurrekontu proiektuetan bidea kentzeko. Eta EAJ-PNVrentzat gaiak lehentasuna du”.


Ford-Mugarri irabazle partidu parekatua jokatu ostean - Arrasate - Goiena.eus\nFord-Mugarri irabazle partidu parekatua jokatu ostean\nIrati Agirreazaldegi 2008-10-26 20:46\nEuskadiko Txapelketan diharduen Arrasateko Ford Mugarri taldeak Gasteizko Veiss Comunicacion taldearen aurkako partidua irabazi egin zuen zapatuan etxean, Iturripen (22-21).\nEmaitzari erreparatuta ikus daiteke partidua oso parekatua izan zela. Hasieran, gasteiztarrak aurretik ipini ziren markagailuan bi edo hiru goleko aldearekin, eta une batean lau goleko errenta izatera ere iritsi ziren.\nArrasatearrek erasoan arazoak izan zituzten hasieran. "Defentsan ondo kokatuta zeuden aurkariak eta defentsa indartsua zeukaten gainera, hortaz, kosta egin zitzaigun hasieran jokoan ondo sartzea", esan digu Arrasateko taldearen entrenatzaile Edu Orgazek.\nLehenengo zatiko 15. minututik aurrera, ordea, defentsa aldatu egin zuten arrasatearrek eta baita jokorako erritmoa azkartu ere. Hortaz, partidua berdindu eta Ford Mugarrikoak atsedenaldira markagailuan aurretik iritsi ziren (14-12).\nBigarren zatia ere oso parekatua izan zen. Arrasatekoak hiru goleko errenta hartzera iritsi ziren eta bazirudien aldeari eutsiko ziotela edo tartea handitu egingo zutela, baina ez zen hala izan. Jokalariak aldatzeko aukerarik ezean partidua aurrera joan ahala nekea nabaritu zuten Ford Mugarriko mutilek. "Taldean hainbat baja izan ditugu eta hori sumatu dugu: Pello eta Jonan Eskibel jokatu ezinik daude eta hegalean jokatzen duen Xabik aurreko partiduan txartel gorria jaso zuen eta partidu bateko zigorra zeukan. Hortaz, taldean jokalari gutxiago izatea gure kalterako izan zen eta euren falta sumatu genuen, batik bat aldaketetarako.\nLehia biziaren ostean, gol bateko aldearekin irabaztea pozgarria izan zen Orgazen esanetan.\nHurrengo partidua etxetikkanpora jokatuko dute, baina aurkarien mailakbaino gehiago kezkatzen du Orgaz talde moduan ondo funtzionatzeak: "Barakaldoko partidu onaren ostean, ez dugu beste partidu onik jokatu. Gainera, entrenamendurik eza nabaritzen da. Taldeko jokoari dagokionean, denok batean, ez dugu askorik entrenatzen, eta kontuan hartuta entrenatzaile moduan taldean lehen urtea dudala, ohitu egin behar dira nire entrenatzeko modura eta denbora behar dugu horretarako".


(Oskarbi dago, ilargi beteaz argitua. D. Ramon eta Botikarioaren gorputz-ezurrak berriketan ari dira kanposantuko orma-ondoan. Ortan On Fukoren korputz-ezur eskeletoa sartzen da errenka.)\nFUKO: (Aldarte txarrez) Gabon!\nBOTIKARIOA: «Salutem plurimam!» (Arroputz)\nD. RAMON: (Zirikalari) «Liberté, Fraternité, Egalité!»\nFUKO: Utz itzazue txorakeriok! ezen gaur dakidana kontatuko dizuedanean ezurrak ere piztuko zaizkizue. Buztiñezkoak baziñate ere Belengo idien kideko sutan jarriko ziñatekete.\nBOTIKARIOA: Zer gertatzen da, bada, Fuko? Errenka zoaz-eta...\nD. RAMON: Egitan, orain ez dirudi or oe azpian zaudenik.\nFUKO: Ez aski nuen enterratzailleak lapurtu zizkidan oñetako erosi berriak oroitzea. Astapiku orrek ez zuan bada sartu ildako bat nere illobian! Ni zapal-zapal eginda. Ez nuen sekula abere aundiagorik, animalia ez bestena! Ez zidan bada zerraldoa nere gañera bota eta nere eskubiko ankako ezurra autsi!\nD. RAMON: Fuko gizarajoa! (Parre algara egiñez).\nBOTIKARIOA: Eta nor zan defuntua? Zeure familiakoaren bat, noski.\nD. RAMON: (Parrez diardula) Pinpinela izango zan. Zu gabe ezin bizirik lagun egitera joan zitzaizuna.\nFUKO: Pinpinela! Pinpinela! Ez al dakizue gazte alper arekin ezkondu zana eta orain goxo-goxo elkarrekin lo eginez ta bizi dirala eta jan-edanez nere kontura? Nik utzitako ondasunekin. Jakin dudanez saldu zuten Bouzako piñutegia, Canabalgo barrutiak. Lapur, ondatzailleak! Koska eginda ortzekin txikituko nituzke!\nBOTIKARIOA: Eta nork kontatu dizkiozu ipui oriek? Zure illobian sartutako defuntua izan al da?\nFUKO: Zan eta da! Nere amagiarreba ain zuzen.\nD. RAMON: (Parrez leertzen) Amagiarrebak zapaldu alegia eta iztar ezurra eusi gañera Ja, ja, ja!!\nFUKO: Gajoa aide txar batek il omen du... Nik uste betekada bat izango zala, bada, usai kiratsa zerion.\nD. RAMON: Ja, ja, ja! Baduzu une beterako usaia, Amagiarrebaren kerua! ... Kiratsa.\nFUKO: Ez dezazula ainbeste parre egin, Erramontxo, azkenean negar egingo duzu-ta. Gajoa oso nekez mintzatzen da, mingaiña ere usteldu bait zaio. Alaz guztiz gauza batzuk kontatu zizkidan zuentzat berriak diranak.\nD. RAMON: Konta, konta!\nFUKO: Or dijoa bada, eta entzun ondo Ramuntxo, sutan jarriko bait zara eta ez parrez. Justizikoak zure zamarraren barruan paper bat arkitu zuten. Eta bertan zuk Mikeleri etxealde onenetako bat ematen zenion. Eta guztiok zekiten beste batzuek ere utziak zenizkiola... elkarrekin pekatu larrian bizi bait ziñeten!\nD. RAMON: Ori ez da egia!\nFUKO: Nere amagiarrebak ez zuan beñere gezurrik esaten. Zuk ordea zoro eta etxeak musu-truk besteri ari ziñala ematen arriak ere ba-dakite. Mikele, egitan portugaldarrekin bizi zan naiz orain zurekin bizi zala esanazu txorimalo iñozotzat artuz.\nD. RAMON: Ez nazazula ain ezereza egin. Arlote ez bestena, eta itzegin zaidazu errespetoz.\nFUKO: Orain guztiok berdinak gara! (Zirikalari) Liberté! Fraternité! Egalité! Baiñan entzun Erramontxo, orain dator onena-ta Mikelek seme bat izan du, aditzen?\nD. RAMON: Seme bat?\nFUKO: Zu ilda piska batera jaio zitzaion; eta gero letradu batengana jo zuan eta honek zure ondasunen gañean auzia sortu zuan; zin egiten bait zuan semea zurea zala zurekin maitekerietan ibillitako probak agertuz. Arrazoi zuan ala ez sutan jarriko ziñala ziur nengon.\nD. RAMON: Zurrupatzaille alena! Iñoiz baldin badator kanposantu ontara xeatuko dut Santiagok moruak xeetu zituan antzera. Zorigaiztokoa sorgin argan begiak jarri nituan eguna! Ni aldiz iñozo eta kaikua! Nere ondasun guztiaz jabetuko dira eta portugaldarrak ez du nere bizkar parre gutxi egingo!\nFUKO: Mikele ez da motela ez! Portugaldarra uxatu zuan kanpora baiñan berriro Justiziak erabakia emandakoan itzuliko dala diote, eta ondo bizi zure kontura. Ez dute bada ederki eguzkia artuko zure jauregiaren solairuan, Ondarezale politak sortu zaizkizu D. Ramuntxo!\nD. RAMON: Aski duzue adarra jouez, Fuko. Bestela beste iztar ezurra puskatuko dizut betiko elbarriturik utziaz...\nFUKO: (Burua esku artean arturik) Ez zaitezela orrela asarretu, gizona! Ori eta geiago jasan ditut zuk Pinpinelaz jardun duzunean.\nBOTIKARIOA: Eta neretzat ez al dakarzu ezer berririk?\nFUKO: Zerbait bai, naiz utsa izan. Alegia, zure Lela karabineroarekin ezkondu zala eta ba-dituztela lau seme-alaba.\nBOTIKARIOA: Aur gaixoak! Obe zuketen botikario baten seme izan.\nFUKO: Zure arrebak botika saldu zuten eta lau mamu bezala bizi dira, Eriotzaren zai eta zugatik negar egiten.\nBOTIKARIOA: Koitadutxoak! (Negar egiten asten da. Fuko ondoan esiaren aurrez-aurre eseritzen, isilune baten ondoren berriz mintzatzen asiaz).\nBOTIKARIOA: Zuek beinik bein berezko eritasunez il ziñeten eta nik neure burua il nuen. Ainbeste erotu nintzan Lela gabe ezin biziaz!\nD. RAMON: Zure botikako soliman-pozoia artuz il ziñan, baiñan ni nere kupeleko pozoi eta tabernetako ardoz egin nuen azken gaizto. Apoa banintz bezela bi txorimaloren erdian. Nere kastak ez zezakean azken makurragorik izan.\nFUKO: Berdin da. Nere pozoia biotzekoa izan zan eta ni ere artatik il nintzan.\nBOTIKARIOA: Ez kexatu. Zu bederen zorionez gañezka il ziñan.\nD. RAMON: (Fukorengatik) Erle mando au eztitan ito zan.\nFUKO: Zuetatik iñor ez zan il ni bezain samindurik. Zu, Saturio, botikako jarabe gozoa artuz, erdi lotan oñazerik gabe il ziñan. Zuk, berriz, Erranon ardoz itota, ez zenuen Eriotzarik nabaitu. Nerea bakarrik izan zan amorraziozkoa. Zakur amorratuaren antzera il nintzan. Iturria ikusi eta ango ur garbia ezin edanez. Egarriz il nintzan. Aguretuta gero maitemindu nintzalako il nintzan.\n(Ollarrak kukurrukuak eta urritiko eliza baten kanpai otsa entzun bitez.)\nD. RAMON: Goazemazu berriz etzatera.\n(Esitik jaitsi eta bata bestearen ondoan astiro alde egin bezate.)\nFUKO: Aguretuta gero maitemintzeagatik.\nBOTIKARIOA: Aguretuta gero maitemindu garelako.


Intuit TurboTax-ek IRS itxura ona ematen du | Martech Zone\nIntuit TurboTax-ek IRS itxura ona du\nIgandea, martxoa 4, 2007 Igandea, martxoa 4, 2007 Douglas Karr\nGreba bat ... gaur zerga eguna zen. Ez nengoen nire zergak egiteko irrikitan, baina denbora asko falta zaidala osatzea lortu nahi dut. Lanaldi partzialeko negozioa izateak (gaur egun dirua galtzen duena) erregistroak mantentzea guztiz beharrezkoa da eta gorroto ditut. Beraz, oharrak, ordainagiriak eta kilometrajearen erregistroak sartzen ditudan fitxategi kabinete bat dut funtsean. Orduan, zerga garaia iristen denean, karpeta guztiak ateratzen ditut eta kontu handiz antolatzen dut bidean ikuskaritza dagoen kasuetan.\n2005ean alde batera utzi nuen, sekulako arazoa zelako. Hala ere, aurten nire zerbitzuak askoz ere eskaera handiagoa izan dute esposizio askoz handiagoarekin ... baina, egia esan, diru gutxi. Ongi da ... kalkulatu zen eta funtzionatzen du. Oso selektiboa nintzen, beraz, sareak nire negozioan ekarritakoa baino askoz gehiago gastatu nuen. Nire helburua normalean berdintzea izaten da, baina azpian jartzen ninduen kontua nuen.\nDena den ... Asteburua zergak egiteko asmoa nuen, haurrek ama bisitatzera zihoazen bitartean. Zorteak dioen bezala, hori ere bertan behera utzi zen. Greba bi.\nTurboTax-en saioa hasi nuen softwarea deskargatzeko eta arazoak nituela pentsatu nuen ... Nire kontuaren orrian 2006ko TurboTax Home & Business Version aldez aurretik agindu nuen. Baina Windows-erako zen eta orain Mac bat dut. Hiru greba?\nSoftwarearen web bertsioan sartu nintzen zer aplikazio mota lortuko nuen galdezka. Mutikoa, sorpresa atsegin bat izan al nuen? Guztiz harrigarria izan zen. Lineako softwarearen erabilgarritasuna ezin hobea zen ... ezkerreko alboko barran laburpena zegoen eta eskuinekoan laguntza osagarria. Erdiko panelean, aplikazioak akatsik gabe funtzionatu zuen. Aurrera eta aurrera mugitzeko gai izan nintzen, atalak saltatu, atzera egin ... eta inoiz ez nuen arazorik izan.\nHasi nintzenean, Parallels-en exekutatzen nuen softwarea deskargatu beharko nuela pentsatu nuenetik. Ez zegoen beharrik. Zergak egitearen erdibidean, ordea, IE7-k zabortegi bat egitea erabaki zuen (ez da harritzekoa). Kezkatuta nengoen agian informazioa galdu nuelako, baina Firefox erabiliz saioa hasi nuenean ez nuen sekula galdu. TurboTax-ek joan ahala gordetzen du.\nBeste ezaugarri bikain batzuk ... Oraindik 2005eko zergak inporta nitzake hasiera emateko. Gainera, nire W-2 datu guztiak ADPtik deskargatu ahal izan ditut TurboTax aplikazioan. Telematikoki aurkeztu nuen, dirua itzultzea zuzenean gordeta dut, posta elektroniko bidezko alertak jaso nituen onartzeko prest zeudenean eta beste bat jasoko dut nire itzulketa gordailutzen denean - gutxi gorabehera 9 egun.\nAzken batean, Intuitek nire eguna egin zuen. Gure zerga kodearekin zentzua izan dezakeen aplikazio bat nahiko harrigarria da. Nahiz eta Bush presidentea dio:\nZerga kodea nahaspila korapilatsua da. Konturatzen zara, milioi bat orrialde ditu.\nEskerrik asko, Intuit. 8 urte inguru daramatzat TurboTax erabiltzen eta uste dut Intuitek bezero bat izan dezakeela bizitza osorako (erabilgarritasun adituak kentzen ez dituzten bitartean!) TurboTax-ek egiten du IRS itxura ona. Zerga sistema inoiz hobetuko ote den galdetzen diot nire buruari, nahasmendu korapilatsua hartu eta hain aplikazio zoragarri batean antolatzeko talentua badute.\nMahaigaineko aplikazioak linean mugitu ezin direla uste dutenentzat, egin zure zergak TurboTax Linean. Prozesu osoarekin nuen etsipen bakarra aurten iaz baino gutxiago irabazi nuela asmatu nuenean. Ugh. Eta nire semea 17 urte bete ditut, beraz, jada ez dut $ 1k zerga krediturik lortuko berarentzat.\nBeraz, esaten dut ...\nTechnorati Rank WordPress Plugin 1.0.9 kaleratu da\nTurboTax (mahaigaineko edizioa) zalea naiz orain dela zenbait urte ere. Nola kudeatzen du lineako edizioak hainbat aitorpen? Hau da, zerga aitorpen bakoitzeko ordaindu behar al duzu?\nGogoratzen duzu duela pare bat urte Intuitek produktuaren aktibazioa erabili zuenean CD batetik instalazio ugari gelditzeko? Paperean ondo zirudien, baina zergatik dagozkien ordenagailuetatik zergak egin ahal izatea espero zuten familia guztiak (bikoteak) haserretu zituen. Zorionez, lineako bertsioa malgua da alde horretatik.\nEgia esateko, ez nago ziur! Besterik ez nuen (zorionez) kezkatu. Ez dut uste linean erabili ondoren mahaigainera itzuliko naizenik! Ez dago instalaziorik, eta nire datu guztiak sarean sar daitezke hemendik aurrera! (Zerga inprimaki guztiak PDF bidez gorde ditzakezu erregistro bat izateko).\nOso pozik nengoen aurten TurboTaxekin izandako esperientzia positiboa irakurri nuen. Eskerrik asko bezero leiala izateagatik! Zure mezua gure diseinatzaile batzuekin ere partekatu dut ziur nagoelako zorionak atsegin izango dituztela.\nTurboTax marketin zuzendaria\nEskerrik asko ohar mota hau uzteagatik eta pozik nago partekatu duzula!\nLagun, TurboTax Online erabiltzen dut 2001. urteaz geroztik. Datorren urtean erabiltzen baduzu, aurtengo datuak kontura aterako ditu, atzera egin eta berriro sartu beharrik izan ez dezazun. Zure itzulera zahar guztiak linean mantentzen dituzte. Ez dut beste ezer erabiliko.


Lekandako ekialdeko ertza + Aldamineko ekialdeko ertza + Gurutzea - Sugandillak\nHome / Ertzak / Eskalada / Eskalada krokisak / Lekandako ekialdeko ertza + Aldamineko ekialdeko ertza + Gurutzea\neneko 09:33 Ertzak , Eskalada , Eskalada krokisak Edit\nAspalditik egiteko euki doguzen ertz bi igon doguz oraingoan Gorbeialdetik, Lekandako eta Aldamineko ekialdeko ertzak. Ibilbide borobil polita urten jaku.\nZailtasuna: PD+ gure ustez. Javier Iturritxa-ren "Aristas y Crestas de E.H" liburuaren arabera IVko pasuak dekoz, baina baliteke errezagoa izatea.\nMateriala: Guk, botak, arnesa, kaskoa, 30m-ko soka fiña, 4 expres, friend 2, fisureroak, eta zintak eroan doguz. Bakoitzaren mailaren arabera, gehiago edo gitxiago eroan daiteke.\nEkipamentua: Bidean untz ugertu batzuk eta kordinoren bat topeko doguzen arren, danak oso txarto dagoz. Hobe erabiliko ez doguzela pentsatzea. Untz guztixen artien ez dago ganorazko bat. :D\nArriskuak: Arriskurik haundiena ez da bideak daukan zailtasuna. Harri asko solte edo apurtuta dagoz, erreza da honekin istripuren bat gertatzea, beraz gauza bi, alde batetik kaskoa guztiz gomendagarria da, bestetik heltzen dozuzen harrietan kontu haundia euki.\nPagomakurretik urten gara, Arrabako landetarantza. Heldu baino lehen, Lekandako ertza ikustean eskumatara joango gara kanal batetik ertz hasierararte. Bertan, ertzaren hasieran, Yerai-ren plaka ikusiko dogu.\nLekandako ertza ez da gatxa, liburuaren arabera, II+ko pasuak tartekatuz III+ eta IV-ko pasuak dekiezen 3 tximinietatik igarotzen da.\nTximini honeek ertzeko zailtasun haundiena dekie, halanbe ez dira gatxak, baliteke liburuko krokis-a apur bat goitik graduatuta egotea.\nBaina ez da gitxietsi behar, hatxa leku askotan apurtuta dago eta kontuz ibili behar da.\nLekandako ertza amaitzean, Arrabako landetara bide normaletik goaz. Hortik Egiriñaorutz, eta heldu aurretik ezkerrera joko dogu Aldamiñaperutz.\nAldamiñeko ekialdeko ertzera heltzeko, krokisean agertzen dan bide gorritik goaz, Ipar Aurpegiko ibilbidea.\nBidea ez dago argi, baina bedarrezko lepoa hurrunetik ikusten da eta heltzea erreza da.\nLepotik gora goazela Muingo Haitza laster garaitzen dogu. Bertatik aurrera, liburuaren arabera I-II-ko pasu bitartetik goaz.\nErtz honek zailtasun bi dekoz, lehenengoa da gatxena baina halanbe zailtasuna ez da handiegia.\nIV eta III+ moduan ipintzen dabe krokisetan, ez naz gai horrela dan edo ez esateko.\nKrokisak dakarren gendarmea hurrunetik ezinezkoa emoten dauen arren, behin faenan sartuta uste baino errezago urteten da.\nHemendik tontorra aurre aurrean daukagu.\nBehin Aldamin garaitzen dogunean, eguneko pastelaren gindatxoa ipintzea falte jaku eta Gorbeia tontorrera goaz.\nLekandako bilgune baten\nAldamineko ertzetik zehar\nLekanda atzean itxita, Aldaminerutz\nLekandako ertza, aurre aurrean\nLekandako ekialdeko ertza\nAldamineko ekialdeko ertza\nLekandako ekialdeko ertza + Aldamineko ekialdeko ertza + Gurutzea Reviewed by eneko on 09:33 Rating: 5


Jose Pablo Arriaga: “Eskulturak egiten ditudanean poeta sentitzen naiz” — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Jose Pablo Arriaga: “Eskulturak egiten ditudanean poeta sentitzen naiz”\nJose Pablo Arriaga: “Eskulturak egiten ditudanean poeta sentitzen naiz”\nJulen Gabiria 2005/11/07 10:10\nEgun batean belaontzian sartu eta Afrikarantz abiatu zen, bera bakarrik. Horregatik eta belaontzia hondoratu zitzaiolako, Jose Pablo Arriaga ezagun egin zen. Baina bidaia hura abentura hutsa baino gehiago izan zen, eta orain, zazpi hilabete haietan bere burua aurkituta, egurrez egindako eskulturetan isurtzen du barruan duena. Egurrez betetako biltegi handi batean elkartu ginen, zuraren usaina inguruan, solasaldi pausatuan, belaontzien erritmoan.\nAltzari denda bat duzu baina eskulturak dira zure pasioa. Arotza ala eskultorea zara?\nOrain eskultorea. Altzarigintzan ibili izan naiz beti lanean: aitona hasi zen, gero aitak jarraitu zuen eta orain ni nago. Altzari bereziak egiten ditut, kutxak-eta, euskal herriko tradizioa jarraitu nahian. Sinbologiaz beteriko altzariak dira, eta, horiek ikusita, argi geratzen da garai bateko euskaldunen sinismena naturan oinarritzen zela. Denborarekin, euskaldunak kutxa eta altzari horien kopiak egiten joan ziren, eta, modu horretan, sinismenaren errepresentazio hori artisautza bihurtu zen.\nEz artea, beraz.\nOso argi bereiztu behar da artisautza eta artea ez direla gauza bera: artista da lehenengo kutxa hura egin zuena, lehenengo elementuak sartu zituena. Besteak, kutxa bat bestearen atzetik egiten dutenak, ofizioa dutenak, horiek artisauak dira.\nEta zu kinka horretan zaude, artisautzaren eta artearen erdian.\nGuk, batez ere, artisautzan egin dugu lan, baina horrek ez nau betetzen. Nik beti azaldu nahi izan dut altzarien bitartez zer sinisten dudan pertsona moduan, ez lauburu edo ilargiak eginez, ez: nik ere baditut nire sinismenak, eta sinisten dut pertsona guztiak berdinak garela, naturak eta izakiek oreka bat izan behar dutela, gauza gutxirekin bizi daitekeela... Eta sinisten ditudan balore horiek nire piezetan islatzen dira. Batzuetan, beharbada, ez dira pieza politak izango estetikoki, baina nire asmoa barruan dudana ateratzea da. Eta, hain zuzen ere, hortik joan zen iaz egin nuen bidaia.\nBidaia aipatuta, galdera bera: bidaiaria ala abenturazalea zara?\nNik ez dakit horiek desberdintzen. Ni naiz... badakizu herriko kuxkuxeroak zelan izaten diren? Balkoian egoten direnak inguruan zer gertatzen den jakin nahian? Bada, balkoian egon beharrean, nik bidaiatu egiten dut, munduko balkoian egoten naiz mundu osoko herrietan zelan bizi diren ikusten: munduko kuxkuxeroa naiz. Horrela ikasten dut nik.\nEta zer ikusten da balkoi horretatik?\nBatez ere, jasotzen dugun informazio guztia ez dela egia, bereiztu egin behar dela informazioa. Kongon lapurreta egin bazidaten ere, nik, hona bueltatzean, ezin dut hori bakarrik kontatu Kongori buruz, zabalduko nukeen informazioa partziala izango litzateke eta. Ni zabal-zabalik joan naiz eta eurek pozik hartzen ninduten, leku batzuetan ez zutelako inoiz zuririk ikusi eta, bestetik, bazekitelako Afrikatik kanpora fama txarra dutela. Eta nik esaten nien: “bai, fama txarra duzue, baina nik benetan ikusi dut zelakoak zareten, eta hori da zabalduko dudan irudia”, eta harro geratzen ziren, oso pozik.\nIzan ere, zure bidaiatzeko moduak errealitatea gertuagotik ikusteko aukera ematen zuen.\nBai, hori bilatu nahi nuen. Eta tristea da esatea, baina belaontzia hondoratu zitzaidanean sekulako askatasuna lortu nuen. Gogorra da hori horrela esatea, baina horrela sentitu nuen.\nItsasoko bakardadeak eta bela handi horrek ez zizuten askatasunik eman, beraz? Gehiago lotu zintuzten?\nBai. Belaontziak ematen duen askatasuna ez da osoa: ardura asko ematen ditu. Pentsatzen duzu haizea gogortu egingo dela, zerbait gertatuko dela, zarata arraroak entzuten dituzu, akatsak igartzen dituzu... batez ere konturatzen zarenean belaontzia ez dela guztiz egokia mota horretako bidaia baterako. Portuan ere ezin duzu belaontzia bakarrik laga, zerbait lapurtuko dizutelako. Askatasun falta osoa duzu. Beti zaude faktore ugariren menpe: mareak, jendea, haizea... beti ardurak. Oso momentu politak ematen dizkizu, baina gehiena ardurak izaten dira.\nBelaontzia ez zela guztiz egokia esan duzu...\nEz zegoen prestatuta horrelako bidaia bat egiteko. Gaur egun, daukadan esperientziarekin, ez nuke berriro antzeko belaontzi batekin bidaiatuko, baina bai bidaiatuko nuke besteren batekin. Eta badut asmoa zerbait egiteko, gainera.\nAurrekoan, zure aitak esan zidan poztu egin zela naufragatu zenuenean.\nA, bai, e? Nire ama, behintzat, asko poztu zen. Eta Markinan ere, jende gehiena poztu egin zen, arazo asko izan nituelako belaontziarekin eta ikusten zutelako ez zela barku egokia horretarako.\nZein izan zen, zehazki, bidaiaren ibilbidea?\n2004ko uztailaren 31n irten nintzen Lekeitiotik. Portugal eta Kanarien artean hasi ziren arazoak: lehenengo, pilotu automatikoa apurtu zitzaidan. Pilotua lema eramaten duen tresna da; beraz, hiru egun pasatu nituen lo egin barik, eta azkenean, nekeagatik, ahotsak ere entzuten hasi nintzen. Itsasoa oso gogor zegoen eta, azkenean, nekearen nekeaz, belaontziari bere kasa joaten utzi behar izan nion, belak kenduta, olatuek kaskoa astintzen zuten bitartean. Lema apurtu egin zitzaidan, baina ordezko bat neukan eta harekin heldu nintzen Kanarietara.\nEderto hasi zinen, bada!\nBaina txarrena gero etorri zen: Kanarietan dena konpondu ostean, Cabo Verderantz abiatu nintzen. Neskalagunarekin han elkartzeko asmoa neukan, baina bigarren egunean lema apurtu egin zen; bigarrena jarri eta hura ere apurtu, itsasoaren indarrarekin. Orduan, Hegoaldera joan barik, Ekialdera joan nintzen, Mauritaniara. Baina lema beste bi aldiz apurtu zitzaidan, eta kostaldetik 1.000 kilometrora nengoenez, belaontzian egin behar izan nituen lema berriak. Motorra ere hondatuta neukan, ura sartzen zitzaidan, irratitik inork ez zidan erantzuten...\nBizia arriskuan ikusi zenuen?\nEz, ze jatekoa soberan neukan eta banekien, kasurik txarrenean ere, hilabete baten buruan barkuren bat pasatuko zela handik. Ur nahikoa neukan, arrantza egiteko tresnak ere bai, eta pazientzia ere soberan. Txarrena lema zen: berria egiten nuen, uretan sartu eta, handik ordu batzuetara, apurtu egiten zitzaidan. Eta lemak egiteko materialik ere ez neukan: sukaldeko mahaia erabili nuen, eta azkenean sarrerako atea ere bai. Harekin heldu nintzen Mauritaniara.\nEta neskalaguna Cabo Verden zain?\nBera Cabo Verdera joan zen eta, jakina, ni ez nintzen agertu eta nire berri ere ez zeukan. Mauritaniara heltzean egin ahal izan nuen berba berarekin, zortzi egun geroago, eta esan nion Senegalera joateko. Ni ere harantz abiatu nintzen, baina berriz ere lemarekin arazoak izan ostean, Dakarreko portura heltzeko 500 metro falta zirenean, haizea indartu egin zen eta belaontzia kontrolatu ezinik geratu nintzen. Ondorioz, haitzen kontra joan nintzen. Arrantzale bat ikusi nuen haitzetatik etortzen eta, ahal bezala, gauza garrantzitsuak barkutik ateratzen hasi nintzen: GPSa, ordenagailua, dirua, dokumentazioa... nik ateratako denak lapurtu zizkidan. Gero beste arrantzale batzuen laguntza izan nuen, eta hurrengo egunean jai bat egin nuen eurekin, eskerrak emateko. Afrikan egin nuen lehenengo eskultura orduantxe egin nuen, belaontziaren zati batekin. Neskalagunarekin ere, orduan elkartu nintzen.\nEta belaontzia hondoratu arren, erabaki zenuen bidaian aurrera egin behar zenuela, eta lurretik jarraitu zenuen.\nSenegalen ia hilabete egon ostean, bidaian aurrera jarraitu nuen, orain ere bakarrik: Mali, Burkina-Faso, Benin, Nigeria, Kamerun, Txad, Errepublika Zentroafrikarra, Kongo Frantziarra, Kongo Belgikarra, Zambia, Namibia, Hegoafrika... guztira hamabost herrialde bisitatu nituen. Orduan ikusi nuen benetan zelan bizi den jendea. Barkuarekin ezin duzu lagunik egin, baina kamioi baten gainean eta kakahuete zakuen artean zoazenean, 500 kilometro egiteko bost edo sei egun behar dituzunean... eurak ere konturatzen dira ez zarela hain desberdina, eta ulertzen duzu jendea zelan bizi den. Belaontzian ez nuke horretarako aukerarik izango, inondik ere.\nElkarrizketaren hasieran esan duzu bidaia hau barruan zenuena ateratzeko asmoarekin egin zenuela, gero hori eskulturgintzan aplikatzeko.\nUrteak neramatzan lanean, eta eskultura asko ere egin nituen enkarguz, baina zerbait sakonagoa egin nahi nuen, esperientzia bat izan munduan. Afrikara joan nahi nuen, ze Afrikan, gurekin konparatuta, 300, 500 edo 1.000 urtez atzeratuta bizi dira, eta bizitzaren elementu basiko horiek aurkitu nahi nituen, hangoak zelan bizi ziren naturak eskaintzen dienarekin. Gainera, bakarrik sentitu nahi nuen, eta horregatik erabaki nuen belaontziarekin joatea: naturaren indarra erabilita, zehaztu gabeko puntu batera heltzea.\nPertsona gisa dituzun muturrak aztertu nahian edo?\nBai: muturra topatu nahian nabil, benetan zelako pertsona naizen jakiteko. Eta gero, nire lana egiten dudanean, sakontasunez azaldu ahal izateko zer den gogoak eskatzen didana. Pertsonen arteko berdintasuna sentitu nahi nuen, eta sentitu dut.\nEta natura eta gizakiaren arteko oreka hori, aurkitu duzu?\nGuztiz. Orain eskulturak egitera bueltatu naiz: eskultura sakonak dira, eta egiten dudanak esanahi bat dauka. Esperientzia hartu dut eta badakit zer esan nahi dudan, sufritu egin dudalako. Nire lanak pisu handiagoa dauka orain.\nArtea egiteko sufritu egin behar da?\nEz da premiazkoa sufritzea. Gozatuta ere, lortu dezakezu zure lanak pisu berbera izatea. Baina nik behar nuen bidaia hau, nire burua modu horretan deskubritzeko. Gertatzen dena da hona etorri eta betiko errutinara bueltatzen zarela, eta hala izan behar du gainera, ze gure eguneroko bizimodu hau ere biziraupena da: hemen ere aurrera atera behar da.\nOrduan, han ikasitakoak hemen bizirauteko ere balio du?\nBai: gardentasuna lortu dut denbora honetan, eta nire lanarekin ez dut inor engainatzen. Beharbada ez zaizu lan hori gustatuko, baina esan nahi dudana ez dut ezkutatzen. Afrikan hiru eskultura egin nituen: lehenengoa, naufragioko hondarrekin; bigarrena, hildako umetxo bati eskainia; eta hirugarrena, Kongon, hango zuhaitzek sortzen duten metafora gisako batean oinarrituta.\nHemen zuhaitzek besarkatzen dute lurra sustraiekin, baina sustraiak ez dira ikusten, ezkutuan daude. Han, ordea, lurrak besarkatzen du zuhaitza: termiten habiek, lurretik irtenda, mendixkak egiten dituzte zuhaitzen inguruan. Besarkada hori ikusi egiten da, hemen ez bezala. Hemen dena da itxura, eta hori gure kulturan sartuta dugun zerbait da.\nNatura ere ez da hemen han bezala bizitzen.\nNatura ahaztuta dugu hemen. Han eguneroko kontua da, eurak direlako naturaren parte.\nEgurra erabiltzen duzu eskulturetan. Elementu bizia da hori; zure eskulturak ere bai?\nNik egurrarekin egiten dut lan, baina edozein material erabil dezaket. Biziak esanahia dauka, eta gustatzen zait egurrari duen garrantzia ateratzea. Zaila da ulertzea zer esan nahi dudan: egur batek bere tentsioa dauka, baina nik tailu bat egiten badut, apurtu egiten dut egurrak berez duen ezaugarri hori. Orduan, batzuetan, tentsioa erakusten dut, nik ezertxo ere egin gabe. Beste batzuetan, elementu neutro bat erabiltzen dut, teilak adibidez. Teilak pertsonen moduan ikusten ditut nik: badirudi teila guztiak berdinak direla, baina ura nondik pasatu den arabera, teilak marka desberdinak izango ditu, edo apurtu egingo da, edo ihes egin nahi izango du... Teilak inoiz ez dira amaitzen: etxeko teilatua apurtu arren, teila beti erabiliko da zerbaitetarako, bideak egiteko edo hormak sendotzeko. Eta hori da nik pertsonekin ere ikusten dudana: nire ustez, teilak eta pertsonak beti daude bizirik.\nEskultura bat egitean, zer bilatzen duzu egurraren barruan?\nBatzuetan, egurra zelakoa den ikusten dudanean, ezin dut ezer egin, den moduan asko esaten du eta. Sentitzen dut justifikatu egin behar dudala eskultura bat dela, baina ezin izaten dut: egurrak berak esaten dit nik esan nahiko nukeena. Besteetan, aldiz, nik ateratzen diot indarra, eta egurrak esaten dit zer egin, nondik jo.\nArtearen zirkuituan mugitzen zara?\nDuela hamabi urte erakusketak egin nituen Londres, Glasgow eta Edinburgon. Euskal Herrian, azaroan egingo dut lehenengo erakusketa, Markinan, Arriaga altzari-dendan. Erakusketa hori aurrerapausoa izango da eskultore gisa egin dudan bidean: orain artekoa etapa bat izan da, pasatu egin dut eta orain nire sormenean sakondu nahi dut, nire komunikatzeko gaitasunean. Idazten oso baldarra naiz, baina poeta sentitzen naiz eskulturekin ari naizenean. Literaturan dudan ahultasuna gauza fisiko batera eramaten dut.\nAitortzeko moduko eraginen bat igartzen duzu zure lanean?\nEraginak, seguruenik, denetarikoak izango ditut. Afrikara joateko beste arrazoietako bat zen ez nuela inongo eraginik nahi: jendearen bizimodutik eta nire sentipenetatik jaso nahi nuen eragina. Edozelan ere, Euskal Herrian oso eragin handiak izan ditugu: Oteiza, Chillida, Ibarrola, Anda... Hemen artista asko dago, baina apustu gutxi egiten da gazteekin. Ni altzarietatik diru apur bat ari naiz ateratzen, gero eskulturak egiteko; baina laguntzarik ez da inondik ikusten. Artista gazte batek etorkizunean arrakasta badu, zer gertatuko da? Nori emango dizkio eskerrak? Arrakasta lortu ostean berarengana hurbildu eta laguntzak ematea alferrik da: orain egin behar da apustua: ez nirekin, baizik eta edozein pertsona sortzailerekin.\nEskoziara joan nintzenean, senide batek eman zidan hiru urteko ikasketa haiek ordaintzeko dirua, eta oraindik ordaintzen ari naiz, apurka-apurka. Orain, nire apustua Afrikako bidaia izan da, nire bizitzako masterra. Ez naiz joan oporretan: nire eskulturaren inguruan egin dudan masterra da. Inbertsio handia izan da, baina inori ez diot azalpenik eman behar: horren beharra nuen, artista sentitzen naizelako eta barruan nuen guztia azaleratu nahi nuelako.\nAfrikatik aulki sorta bat ekarri nuen, nire ustez aulkiek asko esaten dutelako herriei buruz. Afrikarrek ez dute beste altzaririk, aulkiak bakarrik. Txikiak dira, sutan duten lapikoaren ondoan jartzeko. Aulkiei begiratuta, jakin dezakezu ze teknika erabiltzen duten egurra lantzeko, eta, ondorioz, zelakoa den euren kultura. Aulkiak dira munduko edozein kulturaren adierazleetako bat.\nNire aitonak sen komertzialagoa zuen: egiten zituen altzariek ez zuten aparteko sentsibilitaterik, saltzeko egiten zituen, hori baitzen bere bizitzeko era. Nire aitaren konposizioek, ordea, ukitu artistikoa dute, eta nik ere sentsibilitate bera jaso dut. Baina sentsibilitate hori ez da oso ona poltsikorako. Produkziorako mentalitatea izanez gero, produktua merkatu egiten duzu, baina eskulturak nire bizitzaren zatiak dira. Eta hori ordaindu egin behar da.\nEuskal Herriko azken kasamenteroaren iloba\nNire aitona, Enrique Arriaga, arotza zen, baina ezagunagoa da kasamenteroa izan zelako. Lagun bati laguntzearren hasi zen horretan, baina ospea lortu eta jende gehiago etortzen hasi zitzaion. Ez zuen zerbitzu horregatik zuzenean kobratzen: bikote bat ezkontzea lortzen bazuen, arreorako altzariak berak egiten zizkien, hori zen baldintza eta hori zen kobratzen ziena. Barberua ere bazen, eta herriko neskak ilea garçon eran moztera joaten zitzaizkionez, asko ikasi zuen nesken gustuei buruz."\nJose Pablo Arriaga 1969ko abenduaren 2an jaio zen Markinan. Aitona, Enrique Arriaga “Kurutzebarri”, Euskal Herriko azken kasamenteroa izateaz gain, arotza zen, eta haren tradizioari jarraitu zioten Jose Mari semeak eta Jose Pablo ilobak. Edinburgon Arte Ederretako masterra egin eta Bartzelonan ebanista handi batekin lanean egon ostean, Markinan ari da orain, bere dendan eta tailerrean. Iaz zazpi hilabeteko bidaia egin zuen Afrikatik, bere eskulturen ildo berriak aurkitu nahian.


Sexologia atala: "lehen aldia" ondo ulertzen al dugu?\nAizank! saioaren bigarren atalean, Ander Lertxundi sexologoak gazteei asko kezkatzen dien gaia izan du hizpide: "lehen aldia". Lertxundiren arabera, ez da egokia honen inguruan dugun pertzepzioa. Hori azaldu eta "lehen aldi" horretarako gomendioak eman dizkigu.\nLea Artibai Ikastetxea: DAW zikloa\nAizank! saioan presente ditugu Lea Artibai ikastetxeak eskaintzen dituen zikloak. Bigarren atalean, DAW, Web Aplikazioen Garapena deituriko zikloa ezagutu dugu.\nDon Bosco Ikastetxeko erdi eta goi mailako zikloen eskaintza\nEuskal Herriko heziketa eskaintza ezagutuko dugu Aizank! saioan. Errenteriako Don Bosco Ikastetxea aukeretako bat da. Bertako erdi eta goi mailako zikloen berri eman digu Javier Oskoz irakasleak eta ikastetxearen baliabideak gertu-gertutik ezagutu ditugu.


Aretxabaletako uretsen ibilbidea\nAretxabaletako lurretan hainbat iturri mineral daude. Horregatik deitzen zioten garai batean Bainuetxeen Hiria. Iturri berezi horiek mugarritzat hartuta osatzen da ibilbide hau. XIX. mendeko bainuetxeen Aretxabaleta gurutzatzen du xendak. Herrigunetik abiatzen da, Otalorako antzinako bainuetxea zegoen tokitik, eta Areantzako eta Mendiolako elizateetara doa. Udalerriko bainuetxeek izandako jardunaren arrastoak ikus litezke ibilbideko puntuetan; oraindik zutik dirauten Otalorako eta Ibarrako bainuetxeen arrastoetan, bainuetxeok ur sufretsuz hornitzen zituzten iturrietan, eta beste bestelako hainbat mineral zituzten iturrietan.\n1 - Otaola bainuetxeko iturria\n2 - Ibarrako bainuetxea\n1843an eraiki zen Ibarrako Bainuen Etxea, edo bainu zaharrena. Ia mende oso bateko jarduera izan zuen (1843-1936). 1881an Azcoaga anaiek erosi zuten, eta hortik aurrera, beharrezko berritze-lanak eginda, orduan bizi izan zuen bere loraldi handieneko garaietako bat, estatuko bainuetxe ederrenetako eta jendetsuenetako bat bihurtuta.\n3 - Ibarra bainuetxeko gobadalekua\n4 - Mendiolako iturria\nMendiola Eskoriatzako elizateetako bat da. Beste udalerri batean gaude beraz. XIV. mendearen erdian 17 elizate zeuden Leintz bailaran, eta haietako bi ziren Aretxabaleta eta Eskoriatza.\nHalako erakunde bereziaren aztarnak gaur arte iritsi dira. Horren froga dira, elizate bakoitzeko biztanleen kidetasun sentimena, eta udal-antolamendua bera, elizate bakoitzak auzo-alkatea baitu.\n5 - Aintziniturriko iturria\naudioa 1.mp3 — 1377 KB\naudioa 2.mp3 — 1431 KB\naudioa 3.mp3 — 1793 KB\nIbarra bainuetxeko gobadalekua\naudioa 4.mp3 — 1263 KB\naudioa 5.mp3 — 1428 KB\naudioa 6.mp3 — 1774 KB


IK4 TEKNIKER: 260 ikerlari lanean dituela, gaur izango da inaugurazio-ekitaldi ofiziala — Eibarko Kultura Ondarea - Egoibarra.eus\nIK4 TEKNIKER: 260 ikerlari lanean dituela, gaur izango da inaugurazio-ekitaldi ofiziala\nEibarko Teknologia Poloan daude instalazio berriak (Azitaingo industrialdearen Eriano aldean) eta Gipuzkoako Parke Zientifiko-Teknikoan txertatuta. 260 ikertzailek dihardute lanean. Gaur emango zaie instalazio horiei inaugurazio-ekitaldi ofiziala\nArgazkia: IK4 TEKNIKER: eraikinaren barrukaldea\nEraikin osoak 28.000 m2ko azalera du. Instalazioetan dauden maila handiko ekipamendu zientifikoak eskaintza teknologikoaren gorengo puntan jartzen du Eibarko zentro hau enpresentzako eskaintza teknologikoari dagokionez.\nTeknologia aplikatuaren ikerkuntzan eta hura enpresetara transferitzen 30 urteko esperientzia du IK4-TEKNIKER zentro teknologikoak, eta teknologia sozialaren eta osasunaren teknologiaren garapenean aurrera egiteaz gain, espezializazio-maila altua lortu du lau eremu handitan (Doitasun Ingeniaritza eta Mekatronika, Gainazalen Ingeniaritza, Ekoizpen Ingeniaritza eta Automatizazioa, eta Fabrikazio Teknologiak).\nSei solairu ditu egoitza berriak, egungo eta etorkizuneko industriaren eskariak asetzeko laborategiz eta ekipoz hornituak. Ekipamendu berrien artean daude areto zuria, areto espezializatuak eta azpiegitura bereziak; besteak beste, bereziki energia zinetikoko sistema eraginkorrak garatzeko saiakuntza-banku gisa diseinatutako bunker bat. Horiei guztiei esker, hango ikertzaileek puntako konponbide teknologikoak garatzen dituzte hainbat sektore estrategikotan (energiaren biltegiratzea, azken belaunaldiko fabrikazioa, sektore biomedikoa...).\nEnergia berriztagarrien alorrean, adibidez, IK4-TEKNIKERek CIGS (kobrea, indioa, galioa, selenioa/sufrea) hutseko teknologia garatzeko eta karakterizatzeko laborategi bat egin du eraikin berrian. Espainia osoan, bi laborategik bakarrik dute horrelako instalaziorik, eta energia berriztagarriak ikertzeko erabiltzen da.


princeton-go etxea ibon salaberria Angel Borrego arkitektoa da. Madrilgo arkitektura eskolatik, masterra Princeton-go unibertsitatean, Fullbright bekaduna. Maixu lanetan dago New Yorkeko Pratt unibertsitatean eta baita Alikantekoan ere. Bere lana Europa eta Ameriketako erakusketetan azaldu du arkitekto eta artista bezala. Hasiera batean proiektuaren enkarguak kontuan hartzen zuena bezeroaren bulego berria zen soilik. Bulego honen egitekoa ikerketa eta inteligentzia zerbitzuak ematea izango zenez, bulego ideal bat nahi zuen: oso txikia, ezkutuan, basoak kamuflatua, baina inguruko bista nagusiekin, zelatan egon ahal izateko moduko leihoa, “Nantucket-eko alargun baten leihoa” bezalakoa.\nBere etxea, aparteko eraikuntza gisa, proiektuan sartzeko aukerari buruzko hizketa, azkenean erosi zen orube hark zuen edertasun naturala zela eta sortu zen. Etxeak ia erabat inguratzen du bulegoa, etxeko espazioaz kamuflaje gisa baliatzeko moduan. Etxearen aurrealdeak bulegora ematen du, bildu eta apaindu egiten du bulegoa, bista gautarrean hauteman dezakegunez. Etxeko usantza da bulego barruan egiten den lanaren kamuflajea...\nDiseinu prozesua etxe arrunt baten diseinuarekin kamuflatu zen. Hori bai, patio bat balitz bezala, etxearen barneko erdigune sekretua marraztuta. Zirkulazio sistemaren zatiak, eskailerak adibidez, behar zena baino zabalago marraztu ziren, gero, obran, bi eskailera bereizitan banatzeko, batak besteari erreplika eginez. Honek erabat ez berdinak eta berdintsuak diren bi zirkulazio sistema izatea ahalbidetu zuen. Proiektuaren planoak beste arkitekto batzuen planotan oinarritu ziren, jatorrizko lan formal adierazgarriegi bat egiteko tentazioa saihesteko eta bezeroaren lanaren zati handi bat (farmazia patenteen lapurreten ikerketa, faltsifikazio artistikoa...) oinarritzen den kopiaren praktika egiteko. Proiektu hau beste proiektu batzuen osagai eta formen collage bat da. Kopiak proiektuari gardentasuna emateaz gain, proiektua bera babesten du.\nBulegoaren itxitura etxe bat edo, hobe esan, minbizia bezala tamainaz eta gaitasunez hazi den espazio zahar bat (etxeko pribatuena) barruan izateraino zabaldu bailitzan ulertu behar al da diseinu hau? Zein da proiektuaren fatxada? Ikuste-loturen, babesaren, kontrol eta mehatxuen jokoak eta publiko eta pribatuaren arteko lotura irauliak, proiektu hau espazioen eta zaintza erlazio garaikideen izaeraren azterlan bihurtzen dute.


N TO THE POWER: AUTOGENESIS ALBUM REVIEW - ALBISTEAK\nBill Evans estaliz eta Marokoko gnawa eta minimalismo klasikoa errefusatuz, Harlem taldeko 10 piezak jazzaren espiritu bilakatzaileaz beteriko ikuspegi globala hartzen du.\nPlay Track Supertonic -N potentziaraBidea Bandcamp / Erosi\nNew York hirian sormenezko instrumentistekin dabiltza ihesean —bata bestearengandik, eta muga estilistikoetatik urrun—. Konexio estuagoak eta instrumentuek esleitutako rolak betetzen ez dituzten ingurune lasaiagoa bilatzen dute, elektrikoak eta akustikoak ez dira fakzio kontrajarriak, eta konposizioak nahasketan amaitzen dena esan nahi du. Ideal hau ez da berria (Miles Davis-ek duela mende erdi bat eman zuen) eta ez da ohikoa. Oraindik ere, dotoreziaz eta burutsu konturatzerakoan Autogenesia , N-tik Power-era estreinatu zenean, ohiko kategorien artean kokatzen diren soinu fresko eta desberdinak sortzen ditu. Musika honek ikuspegi globala hartzen du bere baitan, musika esperimentalaren ertza eta elektronikaren zurrumurrua transmititzen dituena, jazzaren espiritu bilatzailearekin batera.\nSormen prozesu hau Blake Leyh eta Harlem bizilagunak diren Tony Jarvis instrumentista anitzen arteko jam session informalekin hasi zen. Leyh, Ingalaterran hazitakoa, John Waters eta Jonathan Demme bezalakoekin lan egiten duen zinema konpositore eta soinu diseinatzaile gisa da ezaguna; David Simon-en HBO ikuskizunetako musika arduradun gisa, zuzeneko musikako zuzeneko musika sekuentzien arduraz arduratu zen Treme . Jarvis Madisonen (Wis.) Jaio eta hazi zen. Bertan, hasieran ikasi zuen Roscoe Mitchell sortzaileetako sortzaileen Elkartearen Aurrerapenerako Musikari Sortzaileekin. Bere esperientzia profesionalak punk ilustratua (Tar Babies), funk eguneratua (Sharon Jones eta Dap Kings) eta zuzeneko Afrobeat (Broadwayko musikala) ditu. Fela! ).\nAgian, Felaren kolpe kutsakor eta lasaien arrakasta zuzenegia dago Marrakech Memosphere-n, baina pista horrek inspiratu zuen Marokoko Gnawa musikaren propultsioa eta flotagarritasuna lortzen du. Talde honek Mitchell-en ikuspegi kolektibista partekatzen du. Hemen, lehen planoak eta atzeko planoak zinematografia jakintsua bezala aldatzen diren heinean, komunitatea indie filmeko talde aktore baten antzera ateratzen da, Jarvisen klarinete baxua denok sustraitzen ari garen pertsonaia gisa. Oso gutxitan instrumentu batek lapurtzen du eszena. Supertonic-ek plano sekuentzia maisu bat muntatzen du. Bruno Coon tronpetaren eta Jarvisen klarinete baxuaren noten zaparradak halos erreberberante bihurtzen dira. Jarraian, Coonek, gitarrarekin, melodia baino erritmo gehiago jotzen du, djembek bezala. Ereduak elkartzen dira, forma eta ehundura uzten dituzte Leyh-en biolontxelo elektrikoaren figura zorrotzek eta tonu luze distiratsuak Yusuke Yamamotoren vibresek. Zurrumurru sonikoek eta oihartzun iradokitzaileek osatzen dute ekintza, haien iturriak identifikazioaz haratago manipulatuta. Efektua aldi berean erakargarria eta desorientatzailea da.\nPista horren gainjartze zikloek hasieran minimalismoa iradokitzen badute (Steve Reich-en Tren desberdinak ), konparazioak astintzeko bezain ongi dabiltza. Yves Dharamraj biolontxelo jotzailearen eta Jarvis-en (batez ere baxu klarinetean, saxoan eta flautan) jotzeko indarra eta grazia alde batera utzita, musika honek ez du teknika azpimarratzen: zati horietako asko trebetasun rudimentarioekin bakarrik jo daitezke. Jarrera konbentzitzaileak ezartzea eta haustea eta zirrikituak gonbidatzea da arreta, denbora errealean jotzen diren irudi instrumentalen bidez, gero txikituta eta zizelkatuta, forma bitxiak dituzten formetan. Gitarrak eta erritmo erakargarriak ugariak dira, baina ez da akorderik entzuten, eta ez da inolako tranparik ikusten (taupadak esku perkusioetatik, zinbaloetatik eta hariztatutako harietatik datoz batez ere).\nMusika hau energia fluxuetan oinarritzen da, batzuetan mugimendu azkarra iradokitzen du eta beste batzuetan atsedena hartzen du. Jainkoaren partikula flauta keinu soil batekin hasten da eta New Orleanseko bigarren lerroko desfilea bezalako zerbait bihurtzen da kanpoko espazioan, bere taupadak astunak dira baina pisu gabekoak dira. Bakearen piezaren 12 minutu eta erdiko bertsioa, Bill Evans jazz piano-joleak gehienbat ostinato sinple baten gainean konposatu zuena, Dharamrajen biolontxelo akustikoan duen adierazgarritasuna eta Leyh-ren ukitu samurra elektriko fretted batekin altxatzen dira. Bere begiztak Evansen kontzeptuaren izaera zirkularra indartzen du. 1962an, Evans-i a Denbora aldizkariko kazetariak, klub batean erreproduzitu ondoren, nerabe zale bat lasterka joan zela esan zuen, entzun zuenean New Yorken bakarrik zegoela sentitzen zuela. Bertsio honek, behartutako urruntze sozialaren erdian eskainitakoak, kontrako efektua du: hain beharrezkoa den komunioa iradokitzen du.\nnikel bikoitzak zentimoan\npaul mccartney egiptoko geltokia\nwarren gg funk era 2. zatia\nzer gertatu zitzaion kendrick lamari\nzuk oh ikusten duzu atzeranzko alderantzizkoa\nji New Yorkeko printzea


KALAMUA KORRIKALARI TALDEA: Eibar-Kalamua-Arnoate-Kalbario-Deba-Otarre-Madarixa-Elgoibar-Eibar\nDistancia recorrida: 53,16 kilómetros\nAltitud min: -4 metros, max: 767 metros\nDesnivel acum. subiendo: 3.468 metros, bajando: 3.468 metros\nTiempo: 8 horas 21 minutos\nGaur ere, goizeko seiretan , fin-fin, Kuatrokañosen geunden Natxo, Zigor, Aitor, Iñaki eta ni. Ibilbidearen inguruan blogean hasi bazen saltsa, ibilbide desberdinak agertuz, goizeko seietan dena hankaz gora bota dut eta beste ibilbide osagarria proposatu diet: Eibar-Deba-Eibar (kale egin dut eskiatzera eta saltsarako gogoa nuen). Zein ibilbide egin ibilian erabakiko genuela eta Matsaritik ekinari hasiera eman diogu. Ilunetan Usartsaraino eta handik Kalamua aldera egusenti zoragarria disfrutatzen. Bertan argazki batzuk atera eta Hiru Iturrira, jeitsiera labainkorra eta lokaztua. Urkaregirako jeitsiera ere, guztiz irristakorra eta lokatzez betea, Zigorri zapatilla basatzian geratu zaio eta kostatu zaigu ateratzea. Arnoatera erdi korrika erdi oinez, martxa ederrean. Zerbait aurrerago, Natxok, ikusita zein polita geratu zaion zapatilla lokatzez betea Zigorri, berdina egin behar. Han ibili gara zapatilla arrantzaten. Hasi dira gure tripak zaratak ataratzen eta azkartu gara Kalbarixora heltzeko lehenengo abituallamientoa egiteko, eguzkitan, epel-epeletan. Urdaila goxotu eta Debara, batzuentzat bide erdia, Aitor bertan gelditu da eta trena hartuta Eibarrera hamabietarako pintxo-pintxo prest egon behar zelako. Besteok bide berriak esploratzera eta beste aldetik Eibar aldera. Egia esan eta Iñaki praka motzekin etorri dela ikusirik ez dut itxitako edo bide zikinik aurkitu, lastima. Debatik gora, Lasturrera doan kanala hartu dugu eta kanal erdia egin ondoren Lasturko bidera atera gara Otarrerako bidea hartzeko. Otarre eta Gaintxipiko arteko lepoan 2. abituallamiento eta banaketa, Natxo eta Zigor Mendaro aldera trena hartzeko (Zigorrek semeari titia ematera eta Natxo nahiko eginda. Kontuan izanda bigarren irteera duela, jarraitzen badu progresio honekin, uztailean Tarifa-Irun lasterketan izena eman beharko du), Iñaki eta ni Otarre aldera. Otarretik Madarixara eta Azkaratera. Irukurutzetara igotzeko asmorik ez genuenez karretera eta zemento bidetik Elgoibar aldera (egia esan behar badut, gaurko irteerarako zoru mixtoa nuen planifikatuta: erdi mendia, erdi asfaltoa, oinak gogortzeko. Jakintsuak planifikatzen duzue aspektu hau?). Elgoibarren dilema: trenari itxaron (25 minutu), edo bidegorritik Eibarrera jarraitu. Zalantzarik egon dela uste duzue? Bat ere ez. Naiz eta alarma gorriak piztu (bikien eta tibialen abisuak) beti aurrera. Azkenean 2.30etan Eibarren, garaiz bronkak jasotzeko eta bazkariak prestatzeko. Orakuloari pare bat galdera: ongi gaude entrenatzen? Irteeretan asfalto gehiago sartu beharko genuke? Zuen "argia"ren zai gelditzen naiz.\nGAIAK · TEMAS Deba, ibilbide zirkularra, larunbateko irteera\nMenuda pedazo de vuelta , menos mal que iba a ser hasta Saturraran que sino apareceis en Tarifa sin esperar mas tiempo . Hay que dar la bienvenida a L5 y que como siga asi va a tener que ir a entrenar con Oiana y Kilian porque los demas le vamos a mandar a tomar por saco\nEnhorabuena a todos y a pensar la vuelta del finde que viene que voy a poder ir porque Ibon juega a las 4,50 el sabado que viene . SALUDOS\nLasai Zuzendari, "de p.. madre" zabiltza entrenatzen eta!! Ea dakidana martxa honetan uztailera iritsiko zarenik!! Eta zure mutila ez dakit, neria behintzat "neurrian" ari da eta!! Hori bai, erreportajea borobiltzea falta zaizue!!\nIkusita asteburu honetan egurra jasota zaudetela hurrengo larunbatean egurra ematen saiatu beharko naiz!! Nire proposamena hurrengo larunbatean 50km "gogor" (8-9 ordu inguru) egitea da. Egokia deritzozu? Agian gehiegi izango da uztailera ondo iristeko? Edo bestela "asfaltoz" egin dezakegu Debara joan-etorria!!\nTu "txabal" lo que se dice andar, anda de cine, pero todavía tiene que aprender mucho de su maestro.El domingo ya trajo su cámara (aunque sin bateria)y luego ya le enseñamos nosotros a atarse bien la zapatilla.\nLo que le tienes bien eseñao es que no se tiene que quedar solo con el "enemigo" y por eso prefirió acompañarle a Natxo hasta Mendaro.\nLo de este sábado, no lo tengo muy claro, ya que tengo la "travel" con menos puntos que el kilimón, aunque si la propuesta es buena, quìen sabe si podré escparme.\nPero el entreno perfecto para las ultra no era hacer una larga al mes y luego competir mucho hasta junio??


mugikortasuna - Hasiera\nBaskulen adostasun ziurtagiriak\nGGA - Gidarien Gaitasun Agiria\nORAIN Gipuzkoa - Gipuzkoako Foru Aldundia - Diputación Foral de Gipuzkoa MUGIKORTASUNA Menu nagusia ireki\nSartu hemen gorabehera berriak jakinarazteko\nMugikortasuneko Zuzendaritza Nagusiak mugikortasun iraunkorra, garraio publikoa eta intermodalitatea sustatzea du helburu. Gainera, hiriko autobusen zerbitzua optimizatu eta gaurkotu nahi du, gutxieneko kalitate estandarrak ezarriz eta Lurraldebuseko bezeroei begira, informazio eta arreta zerbitzu integral bat sortuz. Foru Sareko garraio desberdinen garapena sustatzea ere ezinbestekoa da, lurraldeko komunikazioaren eta konexioaren oinarrizko elementu iraunkorra delako. Era berean, bizikletaren erabilera eta oinezkoentzako bideak ere bultzatu nahi ditu.\nBizikletaren eta mugikortasun aktiboaren aldeko esperientzien iii. jardunaldiek pandemiaren ikaskuntzen balioa nabarmentzen dute\nGaur goizean, Bizikletaren eta Mugikortasun Aktiboaren Aldeko Esperientzien III. Jardunaldiak izan dira, “Mugikortasun jasangarri berrirako erronkak eta irakaskuntzak pandemia sasoian” izenburupean. Jardunaldiak Gipuzkoako Foru Aldundiko Mugikortasuna eta Lurralde Antolaketa departamentuak antolatu ditu, Cristina Enea fundazioarekin batera. Topaketa digital horretan 200 pertsonak baino gehiagok parte hartu dute; edizio honetako topaketan arreta pandemiak bizikleten eta oinezkoen mugikortasunean ekarri dituen aldaketetan jarri da.\nLurraldebusek %80raino berreskuratu du eskaria\nMugikortasun-murrizketen ondorioz bidaia kopuruak behera egin du 2020ko ekitaldian, nahiz eta urtarriletik otsailera bitartean bidaia kopurua igo zen, 2019ko aldi berean baino 88.375 bidaia gehiago egin baitziren.


Detaileak | Iritzia | 7K\nHilketa matxista bat gertatzen denean, zenbait komunikabidek biktimaren detaile guztiak kontatzen dituzte, minean hatza sartu, biktima birbiktimizatu. Gero, hiltzailea zer nolako munstroa den deskribatzen ematen dituzte orduak eta orduak. Detaileetan galtzeak begirada lausotu diezaguke, eta benetan gertatu dena ikustea galarazi\nDetaileak garrantzitsuak dira. Baina detaileetan bakarrik geratzea arriskutsua da. Krimen bat oso gertutik bizi izan duenak, hilketa hori gertatu den tokia eta inplikatutako pertsonak ondo ezagutzen dituenak, ez du toki hori besterik ikusten eta usaintzen denbora luzean. Edonon eta edonoiz, berdin da begiak irekita edo itxita izan, behin eta berriz sentituko du toki triste hartan dagoela, arnasa hartu ezinda.\nNik ez nuen Laura ezagutzen. Baina bere hilketak gogor astindu nau. Eta berdin gertatu zait eraildako beste emakume askorekin. Halakoetan amorruak eta beldurrak lepoa estutzen digu emakume sortu ginenoi, oso ondo dakigulako gu izan gintezkeela. Eta oso garbi dakigulako zergatik: emakume izateagatik.\nBaina une batean estutasun hori kontrolaezina izan da, obsesiboa. Une batean haren etxea ezaguna egin zait, korrika egiteko bere zapatilen kolorea imajinatu dut, indarrez kendu zizkioten galtzak ikusi ditut, bere defendatzeko grina sumatu dut... Kito. Nahikoa da. Zenbait telebista itzali egin ditut, egunkari batzuk ere ez ditut gehiago irakurri. Kaka esplikatzen eman dituzte egunak eta egunak, morboaren izenean, detaile ilunenak kontatzen, egonezina elikatzen, beldurra puzten... Baina, zertarako? Zein helbururekin?\nLehendabizi, biktimaren bizitzaren detaile guztiak kontatzen dituzte, minean hatza sartu, barru-barruraino, biktima birbiktimizatu, tristura jasanezina bihurtzeraino. Gero, hiltzailea zer nolako munstroa den deskribatzen ematen dituzte orduak eta orduak. Eta denok gure baitan daukagun berri-lapiko horri bazka ematen diote, arraindegian edo ile-apaindegian zer hitz egina izan dezan.\nJoera hori ematen duena baino arriskutsuagoa da. Detaileei begira gauden bitartean, erraietako sentimenduak astintzen dizkiguten bitartean, begirada lausotzen zaigu eta ez dugu ikusten benetan gertatu dena. Iruditu dakiguke munstro batek egin duen astakeria bat dela, emakume gazte batek izan duen zorte txarra, kasualitatezko gertaera batzuen ondorio tristea...\nDespistatu egin gaitezke eta akaso ez gara konturatuko gizonezko bat emakume batekin gutiziatu egin dela eta, harekin nahi duena egin duela, bortizkeria latzena erabiliz, ehizara abiatzen den ehiztariak nola. Bere behar oinarrizkoenak ase dituela parean bizi zen neskato gazte horrekin, objektu bat balitz bezala. Agian, ez gara konturatuko hiltzaile hori krudela, nabarmena eta traketsa izanagatik, ez dela auskalo zein planeta urrunetik etorritako munstro bakan bat, sistema batek sortutako erasotzaile bat baizik.\nEz dut hilketaren tokia ikusi eta usaindu nahi. Beharrezko distantziatik, zergatik gertatu den jakin nahi dut eta berriz ez gertatzeko moduak topatu.


Nola lortu eraikinen energia-ziurtagiri on bat | Consumer\nNola lortu eraikinen energia-ziurtagiri on bat\nHigiezinen energia-eraginkortasuneko ziurtagiri berriaren xehetasunak ezagutzeak iruzurrik gerta ez dadin lagun dezake.\nEraikinetako energia-eraginkortasunaren ziurtagiri berria, etxetresna elektrikoek aspalditik daramatenaren antzekoa, nahitaezkoa da ekainaren 1etik aurrera saltzaile eta errentatzaileentzat. Ziurtagiria zalantza asko sortzen ari da kontsumitzaileen artean, eta iruzur posibleen berri ere eman da. Artikulu honek azaltzen du zenbat kostatu daitekeen eraikinen energia-ziurtagiria, iruzurrak zerrendatu, zer sartu behar duen adierazi eta eraikin baten eraginkortasun energetikoa hobetzeko gakoak eman.\nIruzurrak zenbat kosta eta begi daitezkeen\nJosé Luis López Ingurumen Zientzien Elkarteko (ACA) proiektu-koordinatzaileak adierazi du ez dagoela eraikinen energia-eraginkortasunari buruzko ziurtagirien kostua ezartzeko araudirik. Zerbitzu publiko baten orientazioa izateagatik, Madrilgo Etxebizitza eta Lurzoruaren Udal Enpresak jakinarazi zuen zerbitzu hori emango zuela bere alokairu-poltsan eskainitako etxebizitzei, 182 euro inguru. Ziurtagiri bat sortzeko denborari dagokionez, Lópezek gogorarazi du faktore askoren mende dagoela, baina uste du “merkatua bera eta sortutako lehiakortasuna ezagututa, gai izango dela ziurtagiriak egun gutxitan emateko”.\nEraikinetako energia-eraginkortasuneko ziurtagiria eskatzen duen araua indarrean sartu ondoren detektatutako iruzurrekin kontuz ibili behar du kontsumitzaileak.Hala ere, kontsumitzaileak kontuz ibili behar du araua indarrean jarri ondoren detektatzen diren iruzurrekin. 100 eurotik beherako preziorik eskaintzen duten enpresek, kalifikazio maximoa bermatzen dutenak (A) edo urruneko ziurtagiria egiten dutenak, dokumentu horietako bat behar dutenei susmo txarra eman beharko lieke.\nHorregatik, pertsona bat kontratatu nahi duen beste edozein zerbitzurekin bezala, gomendagarria da hainbat aurrekontu eskatzea eta irizpideak alderatzea (arretaren kalitatea, profesionaltasuna, emandako informazioa, etab.). ).\nAutonomia-erkidegoak dira araudia aplikatzeaz arduratzen diren erakundeak, eta, horregatik, beren organo eskudunek edozein zalantza argitu beharko lukete kontsumitzailearentzat. Bestalde, Energia Dibertsifikatzeko eta Aurrezteko Institutuak (IDAE) herritarrentzako informazio-zerbitzua eskaintzen du: 913146673 telefonoa (astelehenetik ostiralera 10:00etatik 14:00etara) eta herritarren helbide elektronikoa@idae.es.\nEraikinen energia-ziurtagiria zer izan behar duen\nIDAek ziurtagiriak izan behar duen moduari buruzko dokumentazio guztia du, baita horretarako onartutako programak ere. Gutxienez, informazio hau izan behar du:\n1. Eraikinaren identifikazioa edo, hala badagokio, ziurtatzen den zatia (helbidea, udalerria, probintzia, klima-zona eta katastroko erreferentzia).\n2. Kalifikazio energetikoa lortzeko erabilitako prozedura. Dokumentazio hau aurkeztu behar da:\nHigiezinaren energia-ezaugarrien deskribapena eta eraikinaren energia-kalifikazioa lortzeko behar diren gainerako datuak (instalazio termikoak, inguratzaile termikoa eta, hirugarren sektorean, gainera, argiztapen-instalazioak eta funtzionatzeko eta okupatzeko baldintzak).\nIndarrean dagoen araudia, aurrezteari eta efizientziari buruzkoa, baldin badago, eraikitze-urtean.\nTeknikari ziurtatzaileak egindako proba, egiaztapen eta ikuskapenen deskripzioa.\n3. Eraikinaren energia-eraginkortasunaren kalifikazioa, energia-etiketaren bidez adierazia. Sailkapen orokorraz gain, honako kalifikazio partzialak ere sartzen dira: berokuntza, hozkuntza, ur bero sanitarioa eta, hirugarren sektorearen kasuan, argiztapena.\n4. Dokumentu horrek zerrenda bat eduki behar du, eta, bertan, behar adina energia aurrezteko behar beste neurri jaso behar ditu, teknikari ziurtatzaileak gomendatutakoak.\nZiurtagiriak hamar urteko balioa izango du, baina eraikinean aldaketak gertatu direla uste duenean, jabeak borondatez egunera dezake.\nEraikin baten energia-eraginkortasuna hobetzeko gakoak\nEnergia ahalik eta gehien aprobetxatzen duen eraikin honek maizterrei dirua aurrezten die eta ingurumen-inpaktua murrizten du. Eraginkortasun handia lortzeko, IDAek gomendatzen du gai hauetan jardutea:\neraikinaren inguratzailea: leihoak eta beirak aldatu, fatxada eta estalkia isolatu.\nenergia-sistemak: galdara edo ekipo terminalak (erradiadoreak) errendimendu handiko beste batzuekin, kondentsazioarekin eta abarrekin ordezkatzea, bai eta argiztapena eta klimatizazioa kontrolatzeko eta kudeatzeko sistemak ere. ACAko adituaren arabera, gasoliozko edo gas naturaleko galdara klasikoa klima-zona hotzeko biomasatik biomasatik aldaraztea da, eta, hala, berokuntza-eskaria oso handia da, eta A energia-klasea automatikoki lortzen du, nahiz eta ez den beste neurri osagarririk egiten.


Tabakismoa (3) erretzeari uzteko metodo magikorik ba ote dago? - ZientziaEus\nTabakismoa (3) erretzeari uzteko metodo magikorik ba ote dago?\n1988/08/01 Agirre, Jabier - Medikua eta OEEko kidea Iturria: Elhuyar aldizkaria\n50eko hamarkadaren bukaeran tabakismoaren kalteak agertzen zituzten lehen argitarapenekin, herri industrializatu gehienetan profesional medikoak izan ziren prozesua martxan jarri zutenak. Eta 30 urte geroago prozesu horrek ondorio positiboak lortu ditu, bai ikuspegi sanitariotik eta baita sozialetik ere.\nProzesu hori ganoraz eraman duten herrietan (Britainia Handia, USA, Kanada, Australia edo Ipar Europako Herriak) tabakismoaren prebalentziak behera egin du talde sozial guztietan eta bide batez tabakoarekin lotuta dauden eritasunen eta heriotza goiztiarren intzidentziak ere behera egin du. Baina tabakoaren epidemia kontrolatzeak dakartzan onura sanitario eta ekonomiko guztiekin batera, eta horiek bezain garrantzitsuak, hortxe dauzkagu erretzaile-ohi direnen bizi-kalitatearen hobekuntza batetik, eta ez-erretzaileek kerik eta tabako-usainik gabeko ingurugiro batean arnastu eta bizitzeko duten eskubidearen onarpena bestetik.\nZoritxarrez, hori ez da gure kasua oraindik. Gure artean tabakoaren kontsumoak gora egin du azken urteotan. Eta beste artikulu batean esan bezala, medikuek (oraindik ere) populazio orokorrak baino gehiago erretzen dute. Tabako-industriak gure gizartean duen botere ikaragarriagatik ezin espero daiteke aldaketa positiborik gaur eguneko kontsumo-joeretan, epe motzera behintzat. Horregatik sentsibilizazio orokorreko kanpainekin batera norberaren edo gizabanakoaren bidea ere jorratu beharra dago.\nErretzeari uztea, prozesu bezala\nErretzeari uztea hiru printzipio orokorren baitan ulertu behar litzateke, Raw-en arabera:\nPertsona batek tabakismoarekiko duen joeraren eta berak tabakoaren aurrean duen portaeraren artean harreman estua du.\nErretzeari uztea ez da ekintza puntuala; etapa askotan eta denbora luzean irauten duen prozesua baizik.\nTabakismoa, maila pertsonalean, drogamenpetasuna da.\nErretzeari uzteko prozesu horretan, zenbait pauso bereizten dira. Hasiera batean erretzailea gaztea da, osasuntsua eta ez du inolako kezkarik eta ez sintomarik. Pixkanaka joerak aldatzen hasten dira. Agian ez litzateke idea txarra uztea... edota beste pauso bat oraindik: utzi egin behar nuke... Oraindik aurrerago eginez gero, erabakiak datoz ( saiatuko naiz uzten... edo utzi egingo dut ... ) eta azkenik saio konkretuak, hauen ondotik arrakasta edo porrota agertuz.\nEta zergatik uzten zaio, edo zergatik erabakitzen da pauso hori ematea? Erretzaile izandakoen artean egindako azterketan hauek dira arrazoirik nagusienak, garrantziaren arabera:\nEritasunaren beldurra: arnasestua, bronkitisa, minbizia\nDirua aurrezteagatik, behin erretzea utzi ondoren\nArrazoi estetikoak (aho-hats hobea, usaimena eta dastamena hobeagoak edukitzeko)\nGzarte-onespenaren bila (besteak pozteko, eredu ona izateko)\nGizarteak arbuiatuko zaituen beldurragatik\nBaina gauza bat da tabakoa uztea erabakitzea (pauso kualitatibo handia izan da ere), eta oso bestelako gauza hori lortzea eta epe luzera lorpen hori mantentzea. USA eta Britainia Haundiko datuen arabera, erretzaileen %75ek erretzeari uko egin behar liokeela pentsatzen zuen (eta saioren bat ere egin zuten agian), baina ez zuten lortu. Gehienen hitzetan, utziko lukete horretarako modua ezagutuz gero.\nProzesu honetan bi dira garrantzizko faktoreak: motibazioa eta dependentzia. Urte askotan, tabakoak dependentzia sortzeko duen gaitasuna ez da onartua izan, eta dependentzia hitzaren ordez beste batzuk erabiltzen ziren (aztura, bizioa). Osasunaren Munduko Erakundeak ez zuen 1974 urtea bitartean tabakoa droga bezala onartu. Gaur egun ordea, tabakoak dependentzia psikologikoa nahiz farmakologikoa sortzeko duen gaitasuna erabat onartzen da eta hemendik sortzen da tabakismoa drogadependentzia bezala onartzea.\nAurreko guztia ikusi ondoren, erretzaileak lau talde handitan bana daitezke:\na) Motibazio handia, dependentzia txikia\nHau da erretzeari uzteko egoerarik onena. Aholkuak eman daitezke: Hori lortzeko egoerarik onenean zaude.\nb) Motibazio handia, dependentzia handia\nDependentzia txikiagotu daiteke esaldi honen antzekoekin: Zu baino gehiago erretzen zutenek ere lortu dute uztea.\nc) Motibazio txikia, dependentzia txikia\nDependentzia ukitu gabe, erretzailearen motibazioa handiagotzen saiatu behar genuke, abstinentziaren alderdi positiboak azpimarratuz, hala nola, tabakoari loturiko arriskuak.\nd) Motibazio txikia, dependentzia handia\nEgoera honek du pronostikorik okerrena. Aholkuak emango dira, baina batez ere pazientearen esanei erantzutea da garrantzitsuena. Ni ongi aurkitzen naiz; tabakoak ez dit kalterik egiten edota erretzen nuenean hobeto aurkitzen nintzen eta lan gehiago egiten nuen.\nIkusi dugunez abiapuntuak oso desberdinak izan daitezke, eta beraz gure baliabideak kasuan kasura egokitu beharko ditugu.\nPresio sozialak eragin handia du tabakoa uzteko.\nAsko izan dira aipaturiko metodoak, eta zerrenda luzea bezain aspergarria gertutatuko litzateke. Baina metodo guzti horiekin batera medikuak bete beharreko papera du: bere pazienteari erretzeari utz diezaion euskarri eta laguntza egokia ematea. Izan daitezke aholku edo informazio sinpleak, eta beste muturrean daude teknika espezializatuak, epe luzerako segi menduarekin batera.\nBadira aholkuaren ondotik eta laguntza txiki batekin tabakoa uzteko adina motibazio lortzen duten erretzaileak. 20 edo gehiago zigarro erretzen dituzten pertsonak izaten dira, eta 10 bat urteko ohitura dutenak. Sintomak edukitzen dituzte, eta sintoma horien errua tabakoari botatzen diote. Tabakoa uztearen beharrez konbentzituak daude, baina ez dute horretarako laguntza espezifikorik inondik jasotzen.\nErrealitate hori oinarri gisa harturik, tabakismoaren tratamendu bereziak ondorengo helburu nagusia du: erretzaile hauei, beren kabuz lortu ez dutena eskuratzen laguntzea. Zigarroarekiko dependentzia psikologikoa apurtu, nikotinak sortu dion adikzio farmakologikoa garaitu eta errepikaren errepikaz automatikoa izatera iritsi den eta pertsonaren bizimoduan hain sustraitua dagoen aztura hori des-ikastea.\n30 urte luzetan iraun duen (eta oraindik ere aurrera darraien) ikerketa baten ondotik, gaur egun, erretzeari uzteko metodorik egokiena laguntza psikologiko eta portaerazkoak batetik (aholkuak, bizimodu-aldaketak, etab.) eta farmakologikoak bestetik (nikotinazko txiklea, adibidez) konbinatzen dituztenak dira.\nMedikuaren laguntza puntu hauetara laburbilduko genuke:\nTabakismoak dakartzan arriskuak pazienteari adierazi.\nErretzeari uzteak dauzkan abantailak azpimarratu.\nSoluzio magikorik ez dagoela gogorarazi.\nPlan bat martxan jarri.\nPazientea motibatu (tabakoa utzi behar duzula uste dut).\nUzteko egun jakin bat zehaztu. Horretarako pazientearekin negoziatu beharko da (Noiz hasi nahi dugu?).\nZigarroarekin lotuta dauden leku eta baldintzen zerrenda bat egin eta nola bazter daitekeen planifikatu.\nInguruan tabakoa utzi nahi duen beste pertsonaren bat bilatu (errazagoa gertatzen bait da horrela).\nAriketa gomendatu (honek erretzeko gogoa gutxitzen du).\nTabakismoa (2) tabakoaren kontrako borroka\nTabakismoa (I). Tabakoa eta minbizia


Mendebaldeko Sahara 2016-2017\nZarauzko Udala (11.397,85 €)\nGipuzkoako Foru Aldundia (50.000,00 €)\nHEGOA Institutoa (EHU)-(a)k burutua\nGiza-eskubideei dagokienez, eragin-estrategia bat sustatu eta lantzea Mendebaldeko Saharan, eskubide-urraketen biktimekin batera ikertuz, aurkikuntzen berri emanez eta Giza Eskubideen Saharako Batzorde Nazionalaren (CNSDAH) eskumenak indartuz.\nDesagerpen behartuaren esparruan lan egingo da, bi hobi komun lurpetik aterata; horren ostean ikerketa-txosten bat argitaratuko da, Nazio Batuen mekanismoen eta lege-instantzien aurrean aurkezteko. Euskal Herriko Unibertsitateko laborategian desagertutako pertsona sahararren senitartekoen ADN laginak eta banku bat sortzeak erraztu egingo du hurrengo urteetako arrastoen identifikazioa.\nEra berean, Saharako gizarte-erakunde eta -elkarteen gaitasunak sendotuko dira; horiek jardueretan parte hartuko dute, eta giza eskubideetan espezializatutako 3 prestakuntza-modulu jasoko dituzte, nazioartean eragiteko horien gaitasuna garatzeko helburuarekin. Infografian edukiak txertatzeari eta informazioa sistematizatzeari ekingo zaio, hobien mapako datuak oinarritzat hartuta.\nZuzenean: 1.070 pertsona; zeharka: 2.000 pertsona


Zaldibar, ilunetik argira | Bizigiro | Berria\nHerritarrek Eibarko Armeria Eskola bete dute Zaldibar Argitu plataformak antolatutako ekitaldian. ARITZ LOIOLA / FOKU Tamaina handiagoan ikusi\n2021eko urtarrilak 24 - Eibar\nOngi etorriak iluntasunera». Ozen eta argi, ekin dio aurkezle lanari Nerea Ariznabarretak. «Edo, esan beharko nuke, zer moduz iluntasunean emandako 11 hilabete hauetan?». Testuinguruan jarri du argirik bako gertakaria. Atzera begira, 2020ko otsailaren 6an zabor azpian lurperatuta geratu ziren Joaquin Beltran eta Alberto Sololuze langileen gorputzak, Zaldibarko zabortegian gertatutako luizian. Egun ilun hark itzal luzea zuen, ordea. «Edo esan beharko nuke, zer moduz iluntasunean emandako urteetan? Aspalditik datorren gaitz bat da azpijokoa, birus pandemikoa».\nZaldibarko zabortegian (Bizkaia) gertatuko luiziaren urteurrenaren atarian ertz askotako ariketa bat planteatu dute Zaldibar Argituko kideek. Emaitza hogei artista inguruz osatutako elkartasun ekitaldia izan da, Eibarko Armeria Eskolan (Gipuzkoa). Ekitaldi kulturalaz gain, herri akusazioa ordaintzeko diru bilketa bat jarriko dute martxan.\nIluntasunaren aurrean, zer? Herriaren armak azaldu ditu aurkezleak: «Hemen batu gara iluntasunari argia botatzeko. Ez daukagu gaitza bukarazteko txertorik, baina badaukagu ahotsa».\nAhotsez, doinu eta errima neurtuan, egin dute ekitaldiaren lehen emanaldia Maialen Lujanbio eta Miren Amuriza bertsolariek. Ekin dio Amurizak: «Politika ez da enpresa pribatu bat jartzea jaurlaritzan./ Eta Zaldibarren gertatu zena ez zen istripu bat izan». Lujanbio, berriz, mozorroez eta irudikeriaz: «Mendi muinoa zirudien ta hauts ta amiantoa bertan/ dena ez baita dirudiena euskal oasi honetan». Bukaera, bi ahotsetara:«Gain behera doa sistema osoa, ez da ihesik/ gain behera joango zaigu bizitza oinarria irauli ezik».\nItzuli da oholtzara aurkezlea, eta umore garratzez gidatu du emanaldia. Konfinamenduari eta koronabirusaren inguruko neurriei keinua: «Biziak bizirik mantentzeko horrenbeste neurri hartzen dituen gobernuak zergatik ez du Zaldibarren gertatutako argitzeko alfonbra azpian begiratzen? Harrotuko duen hautsak ezin arnastu geratzeko beldurrez? Gu egon ginen arnastu barik. Lehen kiratsa zerion, eta orain kiratsa dario».\nOlatz Salvadorren ahotsak bete du oholtza. Etorkizun ezezagunaz aritu da. «Bizitzak eraman zaitu/ zeneraman lekuraino/zerua ez dago argi/zerua ez dago laino». Azken kantuan, Nora, txaloz jarraitu dio publikoak. Bestelako ahots batek hartu du Salvadorren lekukoa: Pettik. Musikari beratarra hasiera eta amaierarik gabeko gurpil zoroaz: «Zer izan zen lehenago, errua edo arrautza?».\nOholtza gainean ez, azpian agertu dira hurrengo gonbidatuak. Mattin Etxebeste, Antton Fernandez, Aritz Salamanca, Udane Eskudero eta Aiora Etxebeste dantzariek gorputz mugimenduekin salatu du Zaldibarko luizia. Poltsa urdina, zaborrez beteta. Dantzariak oin puntetan urrats bat besteari segika. Gora doa tentsioa, musika, mugimenduen indarra. Eztanda. Apurtu da zorroa, zaborra eusten zuen bilgarria. Zabor azpian lurperatuta geratu dira dantzarien gorputzak, ilunetan eta isilpean.\nLiher taldearen txanda izan da ondoren; horiek ere kantuz jarri dute aletxoa. Sismografoa eta lurrikara kantua gogoz jarraitu dute ikusleek, Lide Hernandoren ahotsa txaloz lagunduz.\nEmanaldien artean Ariznabarretak hartu du hitza. Gertakariei umore zorrotz eta ironikoz heldu die tarteka: «Iñaki Arriola naiz. Zaborrarena nola konponduko dudan azaltzera etorri naiz: lehenago, porlana; eta, ondoren, porlana. Eta, gero, errepide bat aterako da Urko puntaraino, eta bertatik Anboto puntaraino zuzenean, eta gero saihesbidea egingo dugu AHTarekin konektatzeko». Umorea salaketa tresna gisa.\nHurrengo gonbidatuak itzal luzea daukala jakina zen, eta ikusleen artean nabaritu da miresmena. Gorka Urbizu musikariak Katamalo taldearen Min hau eta Iruntzi dana erreskatatu ditu memoriaren ganbaratik. «Zabaldu ahoa/ iruntzi dana/berbarik egin ez dagizun/ ukatuko dizut bizia». Beltran eta Soroluzeri, hain justu, bizitza ukatu zieten.\nUrbizuren ondoren, hiru emakumek bete dute oholtza: Miren Narbaiza (Mice), Maite Arroitajauregi (Mursego) eta Zaloa Urain. Paquita la del Barrioren Rata de dos patas abestia gogoz jaso du publikoak, eta ekitaldiaren unerik beroenetariko bat izan da. Zaldibar Argitu aldarrikapenaren abestia bihurtu den Zaborrezko munstroa abestu dute ondoren.\nOholtzan gora eta behera ibili diren artistez gain, Jone Bengoa Sastraka ilustratzaileak horma irudi bat egin du ekitaldian zehar, eta Gorka Belaskok, berriz, kronika grafikoa. Nerea Ibarzabalek eta Eneko Sagardoyk irakurraldia egin dute, gertakaria gogoratuz, eta herriaren indarrari erreparatuz: «Agian bagara lur zati egonkor xamar bat, eta prest gaude elkarri eusteko». Indar horren erakusle, Zaldibar Argituko kideek itxi dute ekitaldia. Jokin Bergarak hartu du hitza: «Orain badakigu milioien eta arrain handien atzean beti egongo dela Zaldibar bat, euren zaborrak alfonbra azpian gordetzeko zulo ikusezin bat. Ez diezaiegun utzi». Ilunetik argira bidea urratu nahian dabiltza.


Norabide bakarrekoa izango da egun guztietan Zestoako Toribio Altzagatik Idiazpira doan bidea - Agenda - Zestoa\nNorabide bakarrekoa izango da egun guztietan Zestoako Toribio Altzagatik Idiazpira doan bidea\nAldaketa indarrean dago dagoeneko.\nToribio Altzaga kaletik Idiazpi auzunera doan bidea norabide bakarrekoa izango da ibilgailu guztientzat aste osoan.\nToribio Altzagatik Idiazpirako norabidea da erabili ahalko den bakarra: Toribio Altzagako 26. zenbakitik Idiazpiko 3-5 zenbakietara doan noradabidea da, Zubimusu kaleraino.\nOrain arte, astelehenetik ostiralera norabide bat zuen bide horrek, orain aste osorako lehenetsi duten berbera, eta asteburutan Idiazpitik Toribio Altzagarako norabidean ibili behar zuten ibilgailuek.\nUdaleko Gobernu Batzarrak 2018ko urtarrilaren 16an hartu zuen norabide bakarra ezartzeko erabakia, “zenbait herritarren eskaera jaso ondoren”, eta indarrean da aldaketa dagoeneko. Seinaleak ere egokitu ditu udalak aipatutako guneetan.\nTrafikoaren norabide ezarpen berri horrek garaje batzuen irteera-sarreretan ere eragingo du. Horrela, Portale 1 zenbakiko garajeetako jabekideek, beraien garajeetatik irteteko Zubimusu kaleruntz atera beharko dute, eta garajeetara sartzeko aukera izango dute Zubimusu kaletik.


«Osasun eta ekonomiaren arteko dilemarik ez dago, biak bat datoz» | Eguneko gaiak | GARA Euskal Herriko egunkaria\nEHU-KO EKONOMIA IRAKASLEA\n«Lau aste atzeratu izan bagenu konfinamendu osoa, hildako kopurua izugarria izateaz gain, faktura ekonomikoa ere oso handia izango litzateke: barne produktu gordinaren %7,45eko beherakada»\n«Iragan astean hartu izan bagenu konfinamendu osoaren estrategia, barne produktu gordinaren jaitsiera %5etik beherakoa izango zen»\nPandemiaren inpaktu ekonomikoa neurtzea ez da gauza erraza. Egun batetik bestera datuak aldatzen ari dira eta derrigorrezkoa da agertoki desberdinak planteatzea, batez ere kontuan hartuta Sanchezen Gobernuak erabaki berri duen konfinamendu osoak guztiz aldatuko dituela gauzak. Izan ere, gaurtik hasi eta apirilaren 9ra bitartean luzatuko den egoera berrian «funtsezkoak» ez diren jardueretako langileek etxean geratu beharko dute, ordaindutako baimen batekin. Egoera ikusita, Joseba Garmendia Euskal Herriko Unibertsitateko ekonomialariak agertoki bakoitzak zer-nolako eragin ekonomikoa izango duen aztertu du, eremu bezala Araba, Bizkaia eta Gipuzkoa hartuz.\nZure ikerketaren xedea pandemiaren inpaktu ekonomikoaren estimazioa egitea izan da.\nBai, ikerketaren hasierako planteamendua horixe zen, inpaktu ekonomikoa neurtzea, baina hor gertatzen dena da astetik astera gauzak aldatzen doazela. Orain arte, konfinamendu partzialaren estrategia ezarri da, eta, ondorioz, etxetik lan egiterik ez zuena lantokira joan da. Aldi berean, elikadurari lotuta ez dagoen merkataritza itxita egon da. Beraz, konfinamendu partzial horrek baditu jada ondorio batzuk eta ekonomikoki neurtu egin daitezke. Orain, berriz, funtsezkoak ez diren jarduerak gelditzeko Espainiako Gobernuak hartu duen erabakiak beste agertoki bat ireki du.\nHain zuzen ere, zure ikerketan garrantzi berezia ematen diozu konfinamendu mota bakoitzaren eraginari, ezta?\nBai, ikerketa honen bigarren helburua da jakitea zer suposatzen duen konfinamendu osoak, hau da, funtsezkoak ez diren jarduera ekonomikoen itxierak. Hori egiteko, input eta output tauletan oinarritutako teknika analitikoak erabili ditut, horien bidez nahiko ondo neurtu daitekeelako horrek zer suposatzen duen ekonomia bateko 84 adarretan.\nAipatutako emaitzen artean, konfinamendu oso horrek lehenago edo geroago ezartzeak izango lituzkeen ondorioak agertzen dira, ezta?\nHori da, argi zegoen iritsiko zela momentu bat non ez zen beste erremediorik geratuko konfinamendu oso hori ezartzeko. Hala ere, zehaztu nahiko nuke konfinamendu mota berri hau ez dela erabat osoa izango, izan ere, langileen %33 lanera joango dira edo etxetik egingo dute lan. Adibidez, hezkuntza sistema guztia lanean dago, eta hori Euskal Autonomia Erkidegoan 65.000 langile inguru dira, administrazioan beste 56.000, osasungintzan beste 55.000... Bestetik, elikadurarekin lotutako sektore guztiak ere lanean jarraitzen du eta, are, jasotzen dituzten eskaerak igo egin dira. Beraz, konfinamendu osoak ez du esan nahi jarduera ekonomiko guztiak itxi behar direnik, baizik eta funtsezkoak ez direnak bakarrik. Beraz, input eta output taulen bitartez jakin daiteke mantentzen diren jarduerek zer-nolako eragina duten beste jardueretan, hau da, zer garraio behar egon daitekeen, zer zerbitzu osagarri, argindarra...\nEta zein da ikerketak eskaintzen digun ondorio nagusia?\nOndorio nagusia izango litzateke, derrigortuta gaudela, pandemiaren bilakaeragatik, neurri gogorragoak hartzera, zientifikoek esaten duten moduan.\nZure iritziz, orduan, zenbat eta lehenago ezarri konfinamendu osoa, faktura txikiagoa?\nBai. Nik aztertzen dudana da, astez aste, zenbateko inpaktua izango lukeen agertoki bakoitzak barne produktu gordinean, enpleguan... Eta iristen naizen ondorioa oso argia da: lau aste atzeratu izan bagenu konfinamendu osoa, hildako kopurua izugarria izateaz gain, faktura ekonomikoa bera ere oso handia izango litzateke. Adibidez, barne produktu gordinaren beherakada %7,45ekoa izango litzateke. Aldiz, iragan astean hartu izan bagenu konfinamendu osoaren estrategia –jarduera ekonomikoaren %66 gelditzea suposatzen duena–, barne produktu gordinaren jaitsiera %5etik beherakoa izango zen.\nOrduan, batzuek ekonomiaren eta osasunaren arteko dilema dagoela irudikatu nahi izan duten arren, esan beharra dago eztabaida hori ez dela existitzen. Zenbat eta lehenago hartu osasunarentzat onuragarria den konfinamendu osoaren estrategia, faktura ekonomiko txikiagoa eta bizi gehiago salbatzen dira. Bi estrategiak, azken finean, bat datoz.\nAzken datuen arabera –pasa den ostiralekoak–, enplegua aldi baterako erregulatzeko espedienteek kaltetutako langile kopurua 113.557 lagunekoa da jada Euskal Autonomia Erkidegoan. Zure azterketan zenbatu al duzu konfinamendu osoak zenbat langile utziko lituzkeen lanik gabe?\nKonfinamendu osoa ezarrita, lanera joaten ari zirenen kopurua %77 murriztuko da. Suposatuz zerbitzuetako guztiek etxetik lan egin dezaketela edo osasun neurriak har ditzaketela, eta, beraz, industriakoak, eraikuntzakoak, garraiokoak eta etxeetako jardueretakoak ari zirela soilik lanera joaten, orain arteko egoeran gutxi gora behera 322.000 langile mugitzen ziren Euskal Autonomia Erkidegoan lanera joateko. Aldiz, konfinamendu osoko estrategiarekin, 72.000 langile bakarrik mugituko dira, hau da, 250.000 gutxiago (%77 gutxiago). Horrek, noski, asko murriztuko du gaixotzeko arriskua.\nZure ikerketan, agertoki bakoitzean hildakoen eboluzioa nolakoa izango litzatekeen ere aztertzen duzu.\nBai, eta esan beharra dago konfinamendu osoarekin hildakoen hazkundea %5era mugatzea lortuko bagenu ere, hemendik aste batzuetara kopurua oraindik ere oso altua izango dela, mila hildakotik gorakoa. Baina konfinamendu osorik gabe, kopuru hori hirukoiztu egingo litzateke, hazkundea %20koa izango litzatekeelako egunetik egunera.\nBestalde, zure iritziz onuragarriagoa da enpresen itxiera administrazioaren dekretuaren baitan egitea, beste erremediorik ez zegoelako baino.\nHala da. Enpresarentzat hobea da legeak esatea lantokia itxi egin behar dela. Zergatik? Enpresari batzuk, beren kontratuak betetzen ez badituzte, zigortu egingo dituztelako. Adibidez, automozioko multinazional handiekin lan egiten duten hornitzaile txikiek bete egin behar dituzte kontratuak, bestela penalizazio handiak dituztelako. Aldiz, itxiera legez dekretatu bada eta gaia auzitara iristen bada, enpresak segur aski argudia dezake atzerapena ez dela bere erruagatik izan, baizik eta behartuta jokatu duela. Horrez gain, hartu beharko litzatekeen beste neurri bat kontratuen epeak automatikoki bi edo hiru hilabetez luzatzea da. Orduan, enpresek helduleku bat izango lukete argudiatzeko epe guztiak luzatu egin direla. Eta horrek berdin-berdin balio beharko luke hipotekentzat, alokairuentzat...\nHorregatik diot diferentzia handia dagoela enpresen itxiera legeak behartuta egitea edo erabaki propioz edo ezinbestean egitearen artean. Izan ere, azken egoera horretan enpresak galtzen aterako lirateke.\nZure ikerketan aipatzen dituzun konfinamendu osoko agertokietan, barne produktu gordinaren jaitsiera %4,85ean finkatzen duzu. Ez al da oso portzentaje baikorra?\nNik aipatzen dudan agertokia gaixotasunaren hazkundea gelditzen den momentura artekoa da soilik. Hori bai, gero ikusi egin beharko da, behin kutsatze tasak ez daudenean, konfinamendu egoeratik zer fasetara igarotzen garen. Suposatzen dut graduala izango dela hori. Nik ez dakit zenbat iraungo duen egoera honek, diotenez, bi hilabete izango dira, beraz, lau aste gehiago, hau da, lau puntu gehiago. Orduan, agertokirik onenean, barne produktu gordinaren jaitsiera %9 edo %10 izatera iritsi daiteke.\nAzkenik, konfinamendu osoaren aurka agertu direnek, jarduera berreskuratzeko zailtasunak aipatu dituzte.\nLehenik eta behin kontuan izan behar da enpresen bezero nagusiak, partikularrak eta enpresak, Hego Euskal Herrikoak bertakoak direla. Eta egoera hau igarotzen denean enpresa berdinei erosten jarraituko dutela. Gaur erosi ezin ditugun jantziak, autoak, etxeko tresnak, altzariak... aurretik pentsatutako enpresa berdinei erosiko dizkiegu behin egoera hau gainditzen denean.\nHau da, hemengo enpresak modu sinkronizatuan sartuko gara itxiera edo lozorro egoera honetan eta modu sinkronizatuan aterako gara. Hego Euskal Herriko produkzioaren %71,13 Hego Euskal Herrian bertan saltzen da. Gainera, Estatua ere egoera berean da, eta, beraz, aurreko ehunekoan Estatua ere barneratzen badugu, %71,13ko portzentajea %83,40ra igotzen da. Eta haratago bagoaz, kontuan hartuz Europan ere pandemia hedatzen ari dela eta enpresak ere ixten ari direla, Hego Euskal Herrian zein Estatuan saltzen denari Europara saltzen dena gehitzen badiogu (%10,86), berreskuratuko ditugun bezeroak dira %94,26. Arazoa pandemia bizi ez duten herrialdeak ezin hornitzetik etor daiteke. Baina asko jota produkzioaren %5,74 besterik ez da, eta are gutxiago AEBetan eta Latinoamerikan ere pandemia hedatzen bada.


Albisteak - Ohe baxuko trailer\n1. Egitura erabiltzailearen salgaien kategoriarekin konbinatzen da eta arrazoizko diseinuak kargaren pisua guztiz murriztu dezake karga baldintzetan. Egitura sinplea eta aplikagarria da, eta desmuntatzea komenigarria da, horrek erabiltzailearen inbertsio kostua murriztu dezake eta irabazien balio handiagoa sor dezake.\n2. Semi-atoiaren zabortegiaren egitura: marko espazialaren egitura luzetarako habe batez eta habe bidez integratuta dago. Markoaren indarra, zurruntasuna eta gogortasuna orekatu ditzake, jasateko ahalmen handiarekin eta deformaziorik gabe.\n3. Erdi-atoien iraulketako kamioien egitura habe egiturakoa da, eta luzetarako habeek mota zuzena edo ahos lepoa hartzen dute. Sarearen altuera 400-500 artekoa da, luzetarako habea urpeko arku automatiko bidezko soldadurarekin soldatzen da, markoa lehertu egiten da eta gurutze habea luzetarako habitara sartzen da eta osorik soldatzen da.\n4. Esekidura sistema: esekidura sistema berria indar handiko eta inpaktu erresistentzia handiarekin hartzen da; ardatz bakoitzaren karga orekatua da, eta sistemaren tirabiraren angelua zentzuz diseinatuta dago. Maiz kolpeak ematean, pneumatikoaren eta lurraren arteko marruskadura irristatzeko distantzia murrizten da eta pneumatikoen higadura modu eraginkorrean murrizten da. Aldi berean, tira-barra gurpila doitzeko egokitu daiteke, pneumatikoen ibilgailu partzialaren eta gurpilaren haginketa partzialaren fenomenoa modu eraginkorrean ekiditeko.\nLaburbilduz, gure bizitzako erdi-atoien iraunkorraren inguruko zentzu arrunta da, espero dut serio ulertzea, erdi-atoien iraunkorraren inguruko ezagutza gehiago izatea, ulertzeko arreta eskaintzen jarrai dezakezu eta behar izanez gero erdi-atoia zabor kamioi lagunek gurekin harremanetan jar daitezke edozein unetan kontsulta egiteko.


Hirugarren Sektore Sozialaren Legeak euskal antolakundeen lana aitortzen du - SPRI\nSPRI / Berrikuntza / Hirugarren Sektore Sozialaren Legeak euskal antolakundeen lana aitortzen du\nHirugarren Sektore Sozialaren Legeak euskal antolakundeen lana aitortzen du\nLege berria hirugarren sektoreko erakundeetako ordezkarien aurrean aurkeztu da.\nLege horren xedea da sektorea indartzea eta lankidetza bultzatzea.\nEuskadin badaude 3.500 antolakunde inguru hirugarren sektore sozialean lan egiten dutenak, eta antolakunde horietan 35.000 enplegatu eta 125.000 boluntario baino gehiago daude. Guztira, Euskadiko BPGaren %2 ordezkatzen dute, nahiz eta gizarteari egiten dioten ekarpena askoz harago doan hainbat arlotan, hala nola gizarteratzean, esparru sozio-sanitarioan, hezkuntzan edo enpleguan.\nEusko Jaurlaritzako Enplegu eta Gizarte Politika Sailak Euskadiko Hirugarren Sektore Sozialaren Legea aurkeztu zuen ekainaren 27an. Sektorea erregulatuko duen arau horrek helburutzat dauka berau indartzea eta antolakunde publiko eta pribatuen arteko lankidetza bultzatzea. Enplegu eta Gizarte Politika sailburu Ángel Toñak azpimarratu zuenez, lege berriaren helburuak dira “sektorea erregulatzea, sektorekoa nor den eta nor ez identifikatzea, oinarritzat dituen baloreak ezartzea eta gizarte politiken diseinuan eta exekuzioan izan behar duen papera zehaztea”.\n“Lehen ez geneuzkan gaitasun legala eta izena emango dizkigu”, azaldu du Gonzalo Rodríguezek, Euskadiko Hirugarren Sektore Sozialaren Sareko, hots, Sareen Sareko presidenteak; “aldi berean, gizarte eredu bat sendotuko du, zeinetan kolektibo, errealitate eta ekimenen arabera antolatutako hiritarrek balioa hartuko duten eta ekarpen handiak egingo dizkioten gizarteari”. Rodríguezen esanetan, lege berriak funtsezko aurrerapen bat dakar, estatus legala ematen dielako hirugarren sektore sozialeko erakundeei.\nHona hemen, araudiak berekin dakartzan neurri garrantzitsuenak: sektorea, berau osatzen duten antolakundeak eta beren ezaugarriak definitzea eta printzipioak eta tresnak ezartzea hirugarren sektore sozialak erakunde publikoekin eta beste eragile batzuekin kolaboratu dezan. Legebiltzarrak maiatzean onartutako lege honek hainbat mekanismo ezartzen ditu Euskadin hirugarren sektorea aitortu eta sustatzeko.\nEsparru ekonomikoan, Eusko Jaurlaritzak 5,08 milioi euroko partida onartu du 2016an babesa emateko hirugarren sektore sozialeko antolakundeek egiten dituzten jarduerei, bai pertsonekin, familiekin, talde eta komunitateekin eginiko proiektuei eta bai elkarte-sarea indartzera bideratutakoei.


Iruñeko Alde Zaharreko Haur Eskola euskaldun baten alde | Exprai - Marrazkilaria · Dibujante · Illustrator\nHaisera batean komentatu genuen gure artean trafikoko seinale bat erabiltzea oinarri bezala. Kotxean haurren presentziaz abisatzeko horietako bat hobeki esanda, berez trafiko seinalea ez bada ere. Konturatu ginen, ordea, arrisku ikur horrek ez lukeela gehiegi lagunduko irudia positibo bezala agertzeko; beraz, buelta bat –literalki– emanez, Eman Bidea ikurra proposatu nuen. Eman Bidea leloa gainera, aproposa ikusi nuen hainabt arrazoiengatik:\nOztopoen gainetik gure lekua eskatzen dugulako\nEgunero silletekin gabiltzanok oztopo fisiko dexente gainditu behar ditugulako\nEta azkenik, aurrikusten genuelako logo honek silletetan izan zezakeen tokia eta aplikazioa.\nEkimenaren izaera argi gera zedin, umetxo baten aurpegia gehitu nion, aldi beran atseginago suertatzeko. Emaitza bistan dago. Zuei zer iruditzen zaizue?


Greba orokorrarekin «Jaurlaritza ahuldu» nahi dutela egotzi die EAJk ELAri eta LABi | Ekonomia | Berria\nGreba orokorrarekin «Jaurlaritza ahuldu» nahi dutela egotzi die EAJk ELAri eta LABi\nConfebaskek ohartarazi du «oso neurri larria» dela: «Zaila da onartzea Euskadin ez dagoela lan baldintza duinik». Pentsiodunek oroitarazi dute haiengandik datorrela deia\n«Eusko Jaurlaritza eta Nafarroako Gobernua ahuldu nahi dituzte, erabat [Espainiako] estatu mailakoak diren aldarriekin». Asmo horixe ikusi du EAJren EBBko buru Itxaso Atutxak urtarrileko greba orokorrerako deialdian. Hala, Eusko Legebiltzarreko legealdi amaierarekin lotu du Euskal Herriko Eskubide Sozialen Gutunak egindako iragarpena. Eskubide Sozialen Gutuna osatzen duten eragileek «lan baldintza, pentsio eta bizitza duinen aldeko» greba iragarri zuten joan den astean, eta atzo, Confebask patronaleko eta EAJko kideek eman zuten iritzia. Forum Europa delako hitzaldi-gosarian, ELA eta LAB kritikatu zituen bereziki EAJko burukideak: «Espero dut herrialdearen egonkortasuna lehentasuna izatea eragile politiko, ekonomiko eta sozialentzat».\nConfebask patronaleko presidente Eduardo Zubiaurrek, berriz, greba babestu duten eragileei ohartarazi zien «oso neurri larria» dela iragarritakoa. Zubiaurrek Radio Euskadin azaldu zuen «beste garai batzuetan» baino lan gatazka gutxiago daudela gaur egun, baina «oihartzun publiko indartsua» lortzen ari direla: «Zaila da onartzea Euskadin ez dagoela lan baldintza duinik, soldata handienak dituen [Espainiako] autonomia erkidegoa baita, biztanleko barne produktu gordinik handiena duena, eta indize onak dituena giza garapenean eta zerbitzu publikoetan».\nConfebaskeko buruak aitortu zuen badaudela «egoera zailean dauden kolektibo batzuk», baina ziurtatu zuen badituztela «bizi maila duina bermatzeko babes neurriak».\nEskubide Sozialen Gutuneko kideen iritziz, eskubide galera handi bat gertatu da 2008an hasitako krisitik. Hala azaldu zuten greba orokorrerako deia egitean: «Prekaritatearen hedapena ikusten ari gara soldatetan eta lan baldintzetan; ez da garatu babes sare egokirik, eta ez zaio babesik ematen behar gehien duen jendeari». Grebaren aurretik, ekintza gehiago ere sustatuko dituzte; besteak beste, pentsiodunen mugimenduek azaroaren 16an Hego Euskal Herriko hiriburuetan egingo dituzten manifestazioak babestuz.\nCCOOri erantzuna Bilbon\nGreba deialdiaren berri izan bezain laster, zalantzak agertu zituen CCOO sindikatuak, eta pentsiodunen mugimenduari eskatu zion argitzeko «gizarte osoa ordezkatzen duten ala ELAren eta LABen makulu soziala ote diren». Bilboko asteleheneroko elkarretaratzean, Bizkaiko mugimenduko eledun batek argitu zuen pentsiodunengandik datorrela greba orokorraren ideia: «Bat egitea edo ez egitea, haien esku dago». Dena den, pentsiodunek erantsi zuten ez direla sindikatuen arteko tirabiretan sartuko, eta parte hartzea sustatzeko «zubi lana egitera eta batasuna lantzera» mugatuko direla. Ildo horretatik, «erantzun irmo bat» emateko eskatu zieten langileei, gazteei, emakumeei eta sindikatuei, «kritikek eta kanpo eztabaidek mugimenduaren batasunean eragin ez dezaten». Azaroaren 16an izango da horretarako aukera, Donostiako, Bilboko, Gasteizko eta Iruñeko mobilizazioetan.\nErantzunak erantzun, CCOO Euskadiren idazkari nagusi Loli Garciak atzo ere kritikatu zuen greba deialdia. «Norbaitek ikusi du jende asko mugitzen duela honek, eta borrokaren jabe egin eta beren eremura eraman nahi dute», esan zuen Radio Popularren egindako elkarrizketan.\nConfebaskeko buruek iradokitakoaren aurka, ELAko idazkari nagusi Mitxel Lakuntzak Onda Vascan ohartarazi zuen «ezberdinkeria eta prekaritatea handitzen» ari direla, eta badela garaia «erasoaldirako». Lakuntzak azaldu zuen ez dutela bat egiten «euskal oasiaren» ideiarekin: «Pertsona askorentzat, ameskeria baino ez da hori».